hotchpotch/miracl-hf-unified huggingface dataset:
প্যারিস চুক্তি (১২৫৯)
প্যারিস চুক্তি (যা কখনো কখনো "এ্যালবেভিল চুক্তি" নামেও পরিচিত) ৪ ডিসেম্বর ১২৫৯ সালে ফ্রান্সের রাজা নবম লুইস এবং ইংল্যান্ডের রাজা তৃতীয় হেনরী-এর মধ্যে স্বাক্ষরিত হয়।
যদিও এই চুক্তিটি স্বাক্ষরিত হওয়ার পরপরই তা কার্যকর হয় তবুও এই চুক্তি স্বাক্ষরের পরও দুই বিবাদমান শত্রুপক্ষ বন্ধুতে পরিনত হয়নি; বরং অধ্যাপক ম্যালকম ভেল-এর মতে, "শতবর্ষ ব্যাপী যুদ্ধ"-এর একটি পরোক্ষ কারণ ছিলো এই চুক্তিটি।
কোয়েল মল্লিক
কোয়েল মল্লিক (জন্ম: ২৮শে এপ্রিল, ১৯৮২) একজন ভারতীয় বাংলার চলচ্চিত্র অভিনেত্রী। তিনি বিখ্যাত অভিনেতা রঞ্জিত মল্লিকের মেয়ে।
কোয়েল বিভিন্ন বহুজাতিক প্রতিষ্ঠানের পণ্যদূত হিসেবে টিভিএস মোটর কোম্পানী, ফেয়ার এন্ড লাভলী, প্যানাসনিক, ভ্যাসলিন প্রভৃতি পণ্যের বিজ্ঞাপন করে।
গ্যাংনাম স্টাইল
গ্যাংনাম স্টাইল হল (, ) দক্ষিণ কোরিয়ার গায়ক অনুযায়ী ১৮তম কে-পপ একক শিল্পী সাই। তার ষষ্ঠ স্টুডিও অ্যালবাম সাই ৬ (ছয় বিধি) এর প্রথম একক অ্যালবাম, পর্ব ১ হিসেবে গানটি জুলাই ২০১২ সালে মুক্তি পেয়েছে এবং দক্ষিণ কোরিয়ার জেন চার্টে নম্বর এক হিসেবে আত্মপ্রকাশ পেয়েছে ছিল। ২১শে ডিসেম্বর, ২০১২ সালে "গ্যাংনাম স্টাইল" ইউটিউব এর প্রথম ভিডিও যা বিলিয়ন মানুষ দেখেছে। জাস্টিন বিবারের "বেবি" একক গানটির পরেই এটি সাইটির সর্বাধিক দেখা ভিডিও ছিল। ১৭ই জুলাই, ২০১৩ সালে পর্যন্ত ইউটিউব এ ১,৭৪৬ বিলিয়ন মানুষ দেখেছে। বর্তমানে ইউটিউবের এক নম্বর সর্বাধিক প্রদর্শনীত ভিডিও।
দক্ষিণ কোরিয়ার রাজধানী সিউলে গ্যাংনাম বলে একটা এলাকা আছে। সেখানকার বিলাসবহুল জীবনযাপনকারীদের ব্যঙ্গ করেই এ গান গাওয়া হয়েছে। গানটির কথা যতটা না মজার, তার চেয়ে বেশি অদ্ভুত দক্ষিণ কোরিয়ার সঙ্গীতশিল্পী সাইয়ের ঘোড়া-নাচ। অদ্ভুতুড়ে এ নৃত্যশৈলী কাঁপিয়ে দিয়েছে পুরো বিশ্ব।
এখন পর্যন্ত গোটা বিশ্বে ভিডিওটি দেখা হয়েছে ৮০ কোটি ৮০ লাখ বার। ৫৪ লাখ ব্যক্তি ইউটিউবে গ্যাংনাম স্টাইলকে পছন্দ করেছেন। ফলে গানটি এখন গিনেস বুকের পাতায় স্থান পেয়েছে। এর আগে ২০১০ সালে কিশোর সঙ্গীতশিল্পী জাস্টিন বিবারের গাওয়া ‘বেবি’ সবচেয়ে জনপ্রিয় ইউটিউব ভিডিও ছিল। বিবারের ম্যানেজার স্কুটার ব্রনের টুইটার অ্যাকাউন্টে গানটি পোস্ট করা পর থেকে যুক্তরাষ্ট্র গ্যাংনাম জ্বরে আক্রান্ত।
২০১২ সালের জুলাইয়ে রিলিজ হওয়ার পর গ্যাংনাম জ্বরে কাঁপছে বিশ্ব। এরই ধারাবাহিকতায় সাইয়ের গাওয়া এ গান এখন ভিডিও শেয়ারিং ওয়েবসাইট ইউটিউবের সবচেয়ে জনপ্রিয় ভিডিও। শুধু সঙ্গীতপ্রেমীরাই নয়, টি২০ ওয়ার্ল্ড কাপজয়ী ওয়েস্ট ইন্ডিজ, ফিলিপাইনের কারাবন্দিরা, চীনের জনপ্রিয় শিল্পী আই ওইওই, জাতিসংঘের মহাসচিব বান কি মুন, চীনা রোবট, বলিউডের নায়ক অমিতাভ বচ্চন, শাহরুখ খানসহ মহাতারকাদের অনেকে এখন গ্যাংনাম জ্বরে আক্রান্ত। এ গান নিয়ে অনেক জায়গায় প্যারোডি ভিডিও বানানো হয়েছে। যুক্তরাজ্যের ইটন কলেজের ছাত্ররা এবং টিভি সিরিজ স্টার ট্রেকের ভাষা লিংঅনে গ্যাংনাম স্টাইল গাওয়া প্যারোডি বেশ পরিচিতি লাভ করেছে।
এলসেভিয়ার
এলসেভিয়ার () একটি প্রকাশনা সংস্থা যেটি চিকিৎসা এবং বিজ্ঞান বিষয়ক নিবন্ধ প্রকাশ করে। এটি রীড এলসেভিয়ার গ্রুপের একটি অংশ। নেদারল্যান্ডস ভিত্তিক এই প্রতিষ্ঠানের যুক্তরাষ্ট্র এবং যুক্তরাজ্যেও শাখা রয়েছে। এই প্রতিষ্ঠানের বিশ্বখ্যাত প্রকাশনার মধ্যে রয়েছে ল্যানসেট এবং সেল, গ্রে'জ অ্যানাটমি এবং ইলেক্ট্রনিক প্রকাশনার মধ্যে সায়েন্সডিরেক্ট।
এলসেভিয়ার প্রতিবছর ২০০০ জার্নালে ২,৫০,০০০ নিবন্ধ প্রকাশ করে। এর আর্কাইভে ৭০ লক্ষেরও বেশি প্রকাশনা রয়েছে। সর্বমোট বাৎসরিক ডাউনলোডের পরিমাণ ২৪০ মিলিয়ন।
বোরুট পাহর
বোরুট পাহর () (জন্ম: ২ নভেম্বর ১৯৬৩) একজন স্লোভেনিয়ান রাজনীতিবিদ যিনি ২০০৮ সাল থেকে ২০১২ সাল পর্যন্ত প্রধানমন্ত্রী হিসেবে দায়িত্ব পালন করেন এবং বর্তমানে দেশের রাষ্ট্রপতি নির্বাচিত হয়েছেন।
পাহর দীর্ঘ সময় ধরে সোসাইল ডেমোক্রেটস্‌ পার্টির প্রধানের দায়িত্ব পালনের সাথে সাথে বিভিন্ন মেয়াদে জাতীয় সংসদের সদস্য নির্বাচিত হয়েছেন এবং এর সভাপতি হিসেবে ২০০০ সাল থেকে ২০০৪ সাল পর্যন্ত দায়িত্ব পালন করেছেন। ২০০৪ সালে তিনি ইউরোপীয়ান সংসদের সদস্য নির্বাচিত হন। সোসাইল ডেমোক্রেটস্‌ পার্টি ২০০৮ সালের নির্বাচনে বিজয়ী হওয়ার প্রেক্ষিতে তিনি প্রধানমন্ত্রী হিসেবে নিয়োগ প্রাপ্ত হন। ২ ডিসেম্বর তারিখের রাষ্ট্রপতি নির্বাচনে তিনি তৎকালীন রাষ্ট্রপ্রধান ডোনিরো টুর্ককে পরাজিত করে রাষ্ট্রপতি নির্বাচিত হয়েছেন।
প্লেগ
প্লেগ একটি জীবনঘাতী রোগ যা Yersinia pestis নামক ব্যাকটেরিয়ার দ্বারা সৃষ্ট। এই ব্যাকটেরিয়াটি ফ্রান্স-সুইস ব্যাকটেরিওলজিস্ট আলেকজেন্ডার ইরসিন কর্তৃক আবিস্কৃত। ২০০৭ সাল পর্যন্ত বিশ্ব স্বাস্থ্য সংস্থা কর্তৃক এটি বিশ্বের ভয়ংকর প্রাণঘাতী তিনটি রোগের একটি হিসেবে চিহ্নিত ছিলো।
আলেকজেন্ডার ইরসিন
আলেকজেন্ডার এমিল জিন ইরসিন () (২২শে সেপ্টেম্বর, ১৮৬৩ - ১লা মার্চ, ১৯৪৩) একজন ফ্রান্স-সুইস চিকিৎসক ও ব্যাকটেরিওলজিস্ট। তিনি গুটি প্লেগ রোগের জন্য দায়ী ব্যাকটেরিয়ার আবিস্কারক হিসেবেই প্রধানত পরিচিত যা পরবর্তীতে তার সম্মানার্থে তার নামানুসারে ("ইরসিনিয়া পেস্টিস") নামে পরিচিত হয়।
ইরসিন ১৮৬৩ সালের ২২ সেপ্টেম্বর আউবোন, ক্যান্টন অফ ভাউড, সুইজারল্যান্ড জন্ম গ্রহণ করেন; তবে তার পরিবার ফ্রান্স থেকে আগত। তিনি ১৮৮৩ ও ১৮৮৪ সালে সুইজারল্যান্ডের লাউসেন-এ চিকিৎসাশাস্ত্রে অধ্যয়ন করেন; এরপর জার্মানীর মারবার্গ এবং পরবর্তীতে ১৮৮৬ সাল পর্যন্ত প্যারিসে শিক্ষা গ্রহণ করেন।
দ্বিতীয় বিশ্ব যুদ্ধ চলাকালে, ১৯৪৩ সালে তিনি নেহ ত্রাং শহরে নিজ বাসভবনে মৃত্যু বরণ করেন।
আলেকজেন্ডার ইরসিন ভিয়েতনামে একজন পরিচিত ও সম্মাণিত ব্যক্তিত্ব এবং সেখানে তাকে ভালোবেসে অং নাম (মি. নাম/পঞ্চম) নামে ডাকা হয়। ভায়েতনামের স্বাধীনতা লাভের পর সেখানকার রাস্তা তার নামে নামাঙ্কিত করা হয় তার সমাধিতে একটি প্যাগোডা তৈরী করা হয়। ভিয়েতনামের নেহ ত্রাং-এ অবস্থিত তার বাড়িটি বর্তমানে ইরসিন জাদুঘর হিসেবে ব্যবহৃত হয়। ডাঃ ইরসিনকে সাইগন শহর থেকে ৩০০ কি.মি. উত্তর-পশ্চিমে অবস্থিত ডা লাট শহরের স্থান নির্বাচনের জন্য কৃতিত্ব দেয়া হয়। এখানে তার নামানুসারে ১৯২০ সালে একটি বিদ্যালয় ও ২০০০ সালে একটি বিশ্ববিদ্যালয় প্রতিষ্ঠিত হয়েছে।
তিনি ১৯৩৪ সালে পাস্তুর ইনিস্টিটিউটের সম্মানিত সভাপতি হিসেবে এবং একজন প্রশাসনিক সভার সভ্য নির্বাচিত হন।
ইরসিনিয়া পেস্টিস
ইরসিনিয়া পেস্টিস () (পূর্ব নাম: "পাস্তুরিলা পেস্টিস") একটি গ্রাম নেগেটিভ দন্ডাকৃতির ব্যাকটেরিয়া। এটি একটি যা মানুষ এবং অন্যান্য প্রাণীতে সংক্রামনযোগ্য জীবানু।
হংকং-এ এক মহামারী চলাকালীন সময় পাস্তুর ইনিস্টিটিউটে ফ্রেঞ্চ-সুইস চিকিৎসক ও ব্যাকটেরিওলজিস্ট আলেকজেন্ডার ইরসিন ১৮৯৪ সালে "ই. পেস্টিস" ব্যাকটেরিয়াটি আবিস্কার করেন। ইরসিন পাস্তুর গবেষণাগারে একজন গবেষক হিসেবে কর্মরত ছিলেন। এই একই সময়ে, রবার্ট কচ-এর সহকারী কিটাসেটো শিবাসাবুরো নামক একজন জার্মানীতে প্রশিক্ষণপ্রাপ্ত জাপানী ব্যাকটেরিওলজিস্টও প্লেগের কারণ অনুসন্ধানে গবেষণারত ছিলেন; যদিও ইরনিসের নামানুসারেই এর নামকরণ করা হয়েছে। এটির পূর্ব নাম ছিলো "পাস্তুরিলা পেস্টিস" যা ১৯৬৭ সালে পুনরায় "ইরসিনিয়া পেস্টিস" রাখা হয়।
বিশ্ব স্বাস্থ্য সংস্থার মতে এখনও প্রতি বছর অসংখ্য মানুষ প্লেগে আক্রান্ত হয়, যদিও বর্তমানে সুচিকিৎসার কারণে এর দ্বারা মৃতের সংখ্যা ক্রমান্বয়ে হ্রাস পাচ্ছে। ভিয়েতনাম যুদ্ধের সময় এশিয়াতে এই রোগের প্রাদুর্ভাব দেখা গিয়েছিলো। প্লেগ মানুষ ছাড়াও অন্যান্য স্তন্যপায়ী প্রাণীতে সংক্রামিত হতে পারে; যুক্তরাষ্ট্রে কালো লেজ প্রেইরী কুকুর এবং বিলুপ্ত প্রায় কালো পা ফিরেট এই রোগের হুমকীর মুখে রয়েছে।
কালো লেজ প্রেইরী কুকুর
কালো লেজ প্রেইরী কুকুর ("Cynomys ludovicianus") সিউরিডে পরিবারের একটি যেটি যুক্তরাষ্ট্র-কানাডা সীমান্ত এলাকা থেকে যুক্তরাষ্ট্র-মেক্সিকো সীমান্ত এলাকা পর্যন্ত বিস্তীর্ণ উত্তর আমেরিকার গ্রেট প্লেইনস্‌ এলাকায় দেখতে পাওয়া যায়।
কালো লেজ প্রেইরী কুকুর সাধারণতঃ তামাটে বর্ণের হয়ে থাকে, তবে পেটের দিকটা হালকা বর্ণের। এদের লেজে কালচে ছোঁয়া থাকায় তাদেরকে "কালো লেজ" বলা হয়। পূর্ণ বয়সে এদের ওজন ০.৬৮ থেকে ১.৪০ কে.জি. এবং পুরুষ প্রজাতি নারীদের তুলনায় ভারী হয়ে থাকে। শরীরের দৈর্ঘ্য সাধারণতঃ ৩৬ থেকে ৪৩ সে.মি., যাতে লেজের দৈর্ঘ্য ৭.৬ থেকে ১০ সে.মি.।
পূর্বে এদেরকে দক্ষিণের সাসকাচিউয়ান হতে শুরু করে মধ্যের মন্টানা, নর্থ ডেকোটা, সাইথ ডেকোটা, ওয়াইমিং, কলরাডো, নেব্রাস্কা, কানসাস, ওকলাহোমা, টেক্সাস, আরিজোনা ও নিউ মেক্সিকো নিয়ে চিহুয়াহুয়া পর্যন্ত দেখা যেতো। ২০০৭ সালে এসে দেখা গেছে যে তাদের চরণ এলাকা হ্রাস পেয়েছে আরিচোনা ছাড়া; যদিও তাদের বিস্তার এবং সংখ্যা অতীতের চেয়ে ভালো অবস্থায় রয়েছে।
কালো পা ফিরেট
কালো পা ফিরেট ("Mustela nigripes") মধ্য উত্তর আমেরিকার মাস্টেলাইডা প্রজাতির একটি প্রাণী; যেটি "আমেরিকান পোলক্যাট" বা প্রেইরী কুকুর শিকারি, হিসেবেও পরিচিত।
কিউনিফর্ম
কিউনিফর্ম লিপি () বিশ্বের প্রাচীন লিপিগুলোর মধ্যে অন্যতম। সুমেরিয়ানরা এটি আবিষ্কারক।
নিচে কিউনিফর্ম লিপির বর্ণমালা দেখানো হলো:
মারডুক
মারডুক () মেসোপটেমিয়া অঞ্চলের প্রাচীন দেবতা, যার অর্থ "সূর্য্যের শাবক"। হাম্মুরাবির সময়ে জ্যোতিষ্কবিদ্যায় মারডুক বৃহস্পতির সাথে যুক্ত ছিলো।
ক্যাথরিন, ডাচেস অব কেমব্রিজ
ক্যাথরিন, ডাচেস অফ কেমব্রিজ (; জন্ম: ৯ জানুয়ারি, ১৯৮২) হলেন চার্লস, প্রিন্স অব ওয়েলস এবং ডায়ানা, প্রিন্সেস অব ওয়েলসের জ্যেষ্ঠ পুত্র এবং রাণী দ্বিতীয় এলিজাবেথ ও প্রিন্স ফিলিপ, ডিউক অব এডিনবরার তৃতীয় জ্যেষ্ঠ পৌত্র প্রিন্স উইলিয়ামের পত্নী। ২০১১ সালের ২৯ এপ্রিল ওয়েস্টমিনস্টার অ্যাবেতে দীর্ঘদিনের বন্ধু প্রিন্স উইলিয়ামের সাথে তাঁর বিবাহ-পর্ব সম্পন্ন হয়। তাঁর বিবাহ-পূর্ব নাম ছিল ক্যাথরিন এলিজাবেথ মিডলটন; ডাক নাম "কেট"।
মিডলটন ইংল্যান্ডের বার্কশায়ারে নিউবুরি এলাকার কাছাকাছি চ্যাপেল রো গ্রামে শৈশবকাল অতিবাহিত করেন।
এরপর তিনি মার্লবরা কলেজে অধ্যয়ন করেন। ২০০১ সালে সেন্ট এন্ড্রুজ বিশ্ববিদ্যালয়ে স্কটল্যান্ডের শিল্পকলার ইতিহাস বিষয়ে অধ্যয়নকালীন প্রিন্স উইলিয়ামের সাথে পরিচিত হন। বন্ধুত্বের সূচনালগ্নেই তারা প্রচারমাধ্যমে মুখরোচক সংবাদে পরিণত হন। ফলে মিডলটন বেশ বিব্রত অনুভব করতে থাকেন। এপ্রিল, ২০০৭ সালে সংবাদ মাধ্যমগুলো জানায় যে তাদের মধ্যেকার সম্পর্কে ফাটল ধরেছে। তারপরও তাদের বন্ধুত্বপূর্ণ সম্পর্ক চলতে থাকে এবং ২০০৭ সালের শেষদিকে আবারো একত্রিত হন। এরপর থেকেই মিডলটন অনেক রাজকীয় অনুষ্ঠানে উপস্থিত হতে শুরু করেন।
১৬ নভেম্বর, ২০১০ সালে প্রিন্স উইলিয়াম ও কেট মিডলটনের বিয়ের ঘোষণা দেয়া হয়। ২৯ এপ্রিল, ২০১১ সালে তাদের বিয়ে হয়। এর পূর্বে তিনি অনেক উচ্চ মর্যাদার অধিকারী বিভিন্ন রাজকীয় বিষয়াবলীতে অংশগ্রহণ করতে থাকেন। ৩ ডিসেম্বর, ২০১২ সালে সেন্ট জেমসে’স প্যালেস থেকে ঘোষণা করা হয় যে ডাচেস গর্ভবতী এবং তার প্রথম সন্তানের আশা করা হচ্ছে। সনাতনী ধারার বিরোধী হিসেবে এ ঘোষণা করা হয়। অসুস্থ অবস্থায় অষ্টম কিং এডওয়ার্ড হসপিটাল সিস্টার আগ্নেসে তিনি তিনদিন অবস্থান করেন। ১৪ জানুয়ারি, ২০১৩ তারিখে সেন্ট জেমসে’স প্যালেস থেকে ঘোষণা করে যে, জুলাই, ২০১৩ সালে সন্তান ভূমিষ্ঠ হবে এবং ডাচেসের অবস্থার উত্তরণ ঘটছে।
২২ জুলাই, ২০১৩ তারিখ প্রত্যুষে লন্ডনের সেন্ট মেরি’জ হাসপাতালে নেয়া হলে ব্রিটিশ সময় মান ১৬:২০ ঘটিকায় পুত্র সন্তান জন্ম দেন কেট মিডলটন। তাঁর নাম রাখা হয় প্রিন্স জর্জ অব কেমব্রিজ (বা, জর্জ আলেকজান্ডার লুইস)।
অনেক লোকই তার ফ্যাশন বিষয়ে আকৃষ্ট হন এবং এর ফলে তিনি অনেক সেরা পোষাকের তালিকায় স্থান করে নেন। ব্রিটিশ ফ্যাশন জগতে তার ব্যাপক প্রভাব লক্ষ্য করা যায় যা কেট মিডলটন প্রভাব নামে পরিচিতি পায়। ২০১২ সালে তিনি বিখ্যাত টাইম সাময়িকীর "বিশ্বের শীর্ষ ১০০ প্রভাববিস্তারকারী ব্যক্তি" হিসেবে নির্বাচিত হন।
সেমিটিক
ভাষা এবং নৃতত্ত‌্বে সেমিটিক () (বাইবেলের "Shem", , অনুবাদ: "name", ) শব্দটি ব্যবহৃত হয় যা সর্বপ্রথম মধ্য প্রাচ্যের ভাষা শ্রেণীকে বোঝাতে ব্যবহার করা হয়েছিলো। এই শ্রেণীর ভাষাগুলোর মধ্যে রয়েছে আক্কাডিয়ান, এরামাইক, হিব্রু, আরবী, গি'জ, মাল্টিসি, কানানাইট/ফোনেসিয়ান, এমোরাইট, এবলাইট, উগারিটিক, সুতিয়ান, চেলডিয়ান, মান্ডাইক, আহলামু, আমহারিক, টিগরি এবং টিগরিনয়া প্রভৃতি ও তাদের সাথে সংশ্লিষ্ট প্রাচীন ও আধুনিক ভাষাগুলো।
ভাষা বিষয়ক শিক্ষা সাংস্কৃতিক শিক্ষার সাথে ওতোপ্রোতভবে জড়িত তাই এই শব্দটি সংস্কৃতি ও জাতিগত বৈশিষ্ঠ্য বুঝাতেও ব্যবহৃৎ হয়ে থাকে; বিশেষতঃ যাদের মূল জাতিগত বা সাংস্কৃতিক শিকড় একই তাঁদের নির্দেশ করার ক্ষেত্রে।
গুস্টাফ কিরশফ
গুস্টাফ রবার্ট কিরশফ () একজন জার্মান পদার্থবিদ যিনি মৌলিক বৈদ্যুতিক সার্কিট সম্পর্কিত প্রাথমিক জ্ঞান, বর্ণালিবীক্ষণ যন্ত্র এবং উত্তপ্ত কৃষ্ণবস্তু বস্তুর বিকিরণ এবং নির্গমন ক্ষেত্রে অবদান রাখেন।
জাবিল স্টেডিয়াম
জাবিল স্টেডিয়াম বহুবিধ ক্ষেত্রে ব্যবহারকৃত একটি খেলার মাঠ; যেটি সযুক্ত আরব আমিরাতের দুবাই-এর জাবিল শহরে অবস্থিত। বর্তমানে এটি প্রধানতঃ ফুটবল খেলার উদ্দেশ্যে ব্যবহৃৎ হচ্ছে। এই স্টেডিয়ামটির ধারণ ক্ষমতা ১৮,০০০ জন এবং এটি ১৯৭৪ সালে তৈরী কর হয় ও ১৯৭৫ সালে এর উদ্বোধন করা হয়।
জাবিল স্টেডিয়ামটি সংযুক্ত আরব আমিরাত ফুটবল লীগের দল আল ওয়াসল এফ সি-এর নিজেস্ব মাঠ হিসেবে বিবেচিত হয়।
সিনহুয়া সংবাদ সংস্থা
সিনহুয়া সংবাদ সংস্থা হচ্ছে চীনের রাষ্ট্রীয় সংবাদ সংস্থা (;)।তথ্য সংগ্রহের জন্য এবং প্রেস কনফারেন্স এর জন্য এটি চীনের বৃহত্তম সংস্থা। এটি চীনের সবচেয়ে বড় সংবাদ সংস্থা।
সিনহুয়া এর প্রধান কার্যালয় কমপ্লেক্স, "পেন্সিল বিল্ডিং", ৫৭ নং Xuanwumenxi স্ট্রীট, বেইজিং এ। সিনহুয়া তে ১০ হাজার এর বেশি কর্মী কাজ করে।
সিনহুয়া বার্তা সংস্থা ১৯৩১ সালে রেড চীনা সংবাদ সংস্থা হিসাবে কর্যক্রম শুরু করে এবং ১৯৩৭ সালে এর বর্তমান নাম (সিনহুয়া সংবাদ সংস্থা) রাখা হয়।প্যাসিফিক যুদ্ধের সময় সংস্থাটি তাঁদের প্রথম বিদেশী শাখা প্রতিষ্ঠা করে এবং সম্প্রচার সক্ষমতা উন্নত করে। ১৯৪৪ সাল থেকে সংস্থাটি তাঁদের প্রথম বিদেশী ভাষায় ইংরেজিতে সংবাদ পরিচালনা শুরু করে। 
সিনহুয়ার মূল সদর দপ্তর বেইজিং এ অবস্থিত।১৯৪৭ সালে সিনহুয়া সংবাদ সংস্থা লন্ডনে প্রথম বিদেশী শাখার কার্যালয় স্থাপন করে।
সিনহুয়া সংবাদ সংস্থার ওয়েবসাইট Xinhuanet.com, ছয়টি ভিন্ন ভাষায় খবর প্রদান করে।
মাদানী সূরা
কোরআনের মাদানী সূরা বলতে মুহম্মদের [স.] হিজরতের পরে অবতীর্ণ সূরাগুলোকে বোঝানো হয়। মুহাম্মদ [স.] এর হিজরতের পরে অর্থাৎ মদীনায় আগমনের পর অবতীর্ণ হওয়া সূরাসমূহ মাদানী সূরা হিসেবে গণ্য।
মাদানী সূরার সংখ্যা মোট ২৮ টি।
মাদানী সূরাসমূহের তালিকা নিম্নে দেয়া হলো:
আন্তর্জাতিক ক্রিকেট কাউন্সিলের সদস্যদের তালিকা
আন্তর্জাতিক ক্রিকেট কাউন্সিলের সদস্যদের তালিকা কোন নির্দিষ্ট দেশ কিংবা ভৌগোলিক এলাকা নিয়ে গঠিত ক্রিকেট দল ও ক্রিকেটের আন্তর্জাতিক পর্যায়ের সর্বোচ্চ ক্রিকেট পরিচালনা পর্ষদ আইসিসি স্বীকৃতিপ্রাপ্ত ক্রিকেট খেলা পরিচালনা সংস্থার তালিকাবিশেষ।
১৫ জুন, ১৯০৯ সালে ইংল্যান্ডের লর্ডসে আন্তর্জাতিক ক্রিকেট কাউন্সিল প্রতিষ্ঠিত হয়। তখন এর নাম ছিল ইম্পেরিয়াল ক্রিকেট কনফারেন্স। প্রতিষ্ঠাকালীন এর সদস্য ছিল ইংল্যান্ড, অস্ট্রেলিয়া ও দক্ষিণ আফ্রিকা। শুরুতে কেবলমাত্র কমনওয়েলথভূক্ত দেশগুলোই এতে যুক্ত হতে পারতো। পরবর্তীতে ১৯২৬ সালে যোগ দেয় ওয়েস্ট ইন্ডিজ, নিউজিল্যান্ড, ১৯৩২ সালে ভারত। ১৯৫৩ সালে পাকিস্তান ক্রিকেট দল এর সদস্যপদ লাভ করে। ১৯৬১ সালে বর্ণবৈষম্যবাদজনিত কারণে দক্ষিণ আফ্রিকাকে কমনওয়েলথ থেকে বহিষ্কার করা হলে তাদেরকে আইসিসি থেকে সদস্যপদ কেড়ে নেয়া হয়। পূর্বে কেবলমাত্র টেস্টখেলুড়ে দেশগুলোই এর অন্তর্ভুক্ত ছিল। ১৯৬৫ সালে ইম্পেরিয়াল ক্রিকেট কনফারেন্সের নাম পরিবর্তন করে ইন্টারন্যাশনাল ক্রিকেট কনফারেন্স রাখা হয়। নতুন নিয়ম প্রবর্তনের ফলে প্রথমবারের মতো কমনওয়েলথের বাইরের অন্য দেশকেও আইসিসি'র সহযোগী সদস্য হিসেবে অন্তর্ভুক্ত করা শুরু হয়।
যে-কোন নতুন সদস্যই পরিচালনা পর্ষদের নির্বাচনের মাধ্যমে সহযোগী সদস্যের মর্যাদায় আসীন হতে পারে। পরবর্তীতে সম্ভাব্যতা যাচাইয়ের পরই পূর্ণ সদস্য হতে পারবে। ফিজি এবং মার্কিন যুক্তরাষ্ট্র আইসিসির প্রথমদিককার সহযোগী সদস্য ছিল।১৯৮১ সালে শ্রীলঙ্কা সদস্য হিসাবে যোগদান করে।১৯৮৯ সালে আবারো এর নাম পরিবর্তন করা হয়। এবার নামকরণ করা হয় 'ইন্টারন্যাশনাল ক্রিকেট কাউন্সিল' যা অদ্যাবধি প্রচলিত। ১৯৯১ সালে দক্ষিণ আফ্রিকা পুণরায় পূর্ণ সদস্য হিসেবে নির্বাচিত হয়। এরপর ১৯৯২ সালে জিম্বাবুয়েকে পূর্ণ সদস্যের মর্যাদা দেয়া হয়। ২০০০ সালে বাংলাদেশকে ১০ম টেস্টভূক্ত দল হিসেবে অন্তর্ভূক্ত করা হয়। সাম্প্রতিক সময়ে সর্বশেষ আফগানিস্তান ও আয়ারল্যান্ডকে টেস্ট খেলুড়ে দল হিসেবে উন্নিত করা হয় ref>http://www.bbc.co.uk/sport/cricket/40364481। বর্তমানে আইসিসির সর্বমোট সদস্য দলের সংখ্যা ১০৫টি।
আইসিসি দ্বি স্তরবিশিষ্ট সদস্যের ব্যবস্থা রেখেছে। পূর্ণাঙ্গ সদস্যভূক্ত বারটি ক্রিকেট পরিচালনা বোর্ডের নিয়ন্ত্রণাধীন দলগুলো আনুষ্ঠানিকভাবে টেস্ট ক্রিকেট খেলায় অংশগ্রহণের অধিকারী। সহযোগী সদস্যভূক্ত ৯৩টি ক্রিকেট পরিচালনা বোর্ডের স্থায়ী প্রতিষ্ঠান রয়েছে ও ক্রিকেট খেলা আয়োজন করে থাকে; কিন্তু তারা পূর্ণ সদস্যের পর্যায়ে পড়ে না। ক্রিকেট পরিচালনা বোর্ড আছে যারা ক্রিকেটের আইন অনুসারে ক্রিকেট খেলায় অংশ নিয়ে থাকে।
"নীচের তালিকায়, স্থগিত সদস্যদের † দিয়ে চিহ্নিত করা হয়েছে"
 মে, ১৯৬০ সালে বহিষ্কার; ১০ জুলাই, ১৯৯১ সালে পুণরায় অংশগ্রহণ।
২২ জুন, ২০১৭ তারিখে দুবাইয়ে অনুষ্ঠিত আইসিসি বোর্ড সভায় উন্নয়ন কমিটির সুপারিশের আলোকে অনুমোদনপ্রাপ্ত সদস্যপদ সম্পূর্ন বিলুপ্ত করে তাদেরকে সহযোগী দেশ হিসেবে আবার আবেদন করার সুযোগ দেয়া হয়।এর পরিপ্রেক্ষিতে বর্তমানে সহযোগী দেশ সং্খ্যা ৯৩ টি
সহযোগী সদস্যভূক্ত দেশকে অবশ্যই নিম্নলিখিত শর্তাবলী পালন করতে হয়:-:
পূর্ণ সদস্যভূক্ত দেশসহ সকল স্তরের একদিনের আন্তর্জাতিকে জয়ের উপর ভিত্তি করে র‌্যাঙ্ক করা হয়েছে।
ওডিআই মর্যাদা সম্পন্ন দলগুলো স্বয়ংক্রিয়ভাবে টি-২০আই মর্যাদাও পেয়ে যায়। ও ২০১৬ আইসিসি বিশ্ব টুয়েন্টি২০ তে উত্তীর্ণ হওয়ায় এই মর্যাদা পায়।
জিতু মিয়ার বাড়ী
জিতু মিয়ার বাড়ি হল সিলেটের জায়গীরদার খান বাহাদুর আবু নছর মোহাম্মদ এহিয়া ওরফে জিতু মিয়ার আবাসস্থল। এটি সিলেটের অন্যতম প্রধান দর্শনীয় স্থাপনা।
এই বাড়ীটি সিলেট নগরীর শেখঘাটে কাজীর বাজারে অবস্থিত। পূর্বে এটি বর্তমান কাজীর বাজার পশুর হাটের স্থলে অবস্থিত ছিলো যা ১৮৯৭ সালের ভূমিকম্পে ক্ষতিগ্রস্থ হলে ১৯১১ সালে বর্তমান স্থানে স্থানাস্তর ও সংস্কার করা হয়।
মূল বাড়ীটি জিতু মিয়ার বাবা মাওলানা আবু মোহাম্মদ আবদুর কাদির ১৮৮৬ সালে নির্মাণ করেন। ১৮৯৭ সালের প্রলয়ঙ্করকারী ভূমিকম্পে সিলেট ও আসামের অধিকাংশ স্থাপনার মতো এটিও ক্ষতিগ্রস্থ হলে ১৯১১ সালে জিতু মিয়া বাড়িটির সামনের অংশে একটি নতুন দালানটি নির্মাণ করেন; যা বর্তমানে মূল ভবন হিসেবে ব্যবহৃৎ হয়।
এটি একটি দ্বিতল ভবন, যা চুন ও সুরকি দিয়ে মুঘল আমলের মুসলিম স্থাপত্যশৈলীতে নির্মিত। বাড়ীটির মোট ভূমির পরিমাণ ১ দশমিক ৩৬৫ একর।
বাড়ীটির নিচ তলার মুল কক্ষটি ড্রয়িং রুম হিসেবে ব্যবহৃৎ হতো যেখানে রয়েছে জিতু মিয়ার সংগৃহিত ক্যালিওগ্রাফি করা পবিত্র কুরআন ও হাদিসের বাণী। এই কক্ষের ডান দিকের অপর একটি কক্ষে রয়েছে একটি লম্বা কালো টেবিল ও ২০টি চেয়ার, যা তৎকালীন সময়ে সভা কক্ষ হিসেবে ব্যবহৃৎ হতো।
বর্তমানে এই বাড়ীটিকে একটি জাদুঘর হিসেবে রূপান্তর করার প্রকল্প গ্রহণ করা হয়েছে, যেখানে সিলেটের বিভিন্ন ঐতিহ্যবাহী জিনিস প্রদর্শন করা হবে।
জনি ইংলিশ
জনি ইংলিশ () ছবি টি একটি কমেডি মুভির পুরোপুরি দাবীদার না হলেও এটি একটু গোয়েন্দা ধরনের ছবি। এখানে রোয়ান এটকিনসন একজন সফল এজেন্ট হিসেবে কাজ করেন। মূলত হাস্যরস পূর্ণ এই ছবিতে সে একজন উচ্চপদস্থ কর্মকর্তা হওয়া সত্ত্বেও তার প্রতিটি কাজোই ছিল কৌতুক প্রবন। কিন্তু সে খুব বুদ্ধিমান একজন এজেন্ট।
আবু নছর মোহাম্মদ এহিয়া (খান বাহাদুর)
খান বাহাদুর আবু নছর মোহাম্মদ এহিয়া ওরফে জিতু মিয়া (১৮৫১ - ১৯২৫) ছিলেন সিলেটের একজন জায়গীরদার ও সমাজ সেবক। তিনি জনহিতৈষী কর্মকান্ডের জন্য পরিচিত ছিলেন এবং তাঁর আবাসস্থলটি জিতু মিয়ার বাড়ী বলে পরিচিত যা সিলেটের অন্যতম প্রধান দর্শনীয় স্থাপনা।
জিতু মিয়া ১৮৫১ সালে, মতান্ত্বরে, ১৮৪৮ সালে সিলেটের শেখঘাট এলাকায় তাঁর পৈতৃক বাড়িতে জন্মগ্রহণ করেন। তাঁর পিতার নাম মাওলানা আবু মোহাম্মদ আবদুর কাদির; তিনি আরবী, ফারসী ও উর্দু ভাষায় পারদর্শী পন্ডিত এবং তিনি কিছু পুস্তকও রচনা করেছিলেন। তাঁর পিতামহ মৌলভী আবু নছর মোহাম্মদ ইদ্রিছ নবাবী আমলে "কাজী" হয়ে সিলেট আসেন এবং সুরমা নদীর তীরবর্তী স্থানে স্থাপনা তৈরী করে স্থায়ীভাবে বসবাস শুরু করেন।
তাঁর কর্মজীবন শুরু হয় ব্রিটিশ সরকারের অধীনে একজন সাব রেজিস্টার হিসেবে। তিনি ১৮৯৭ থেকে ১৯০৩ সাল পযর্ন্ত সিলেট পৌরসভার ভাইস চেয়ারম্যান ও অনারারী ম্যাজিস্টেট ছিলেন।
পীর সাহেব চরমোনাই
পীর সাহেব চরমোনাই হচ্ছে বরিশালের সাইয়েদ মুহাম্মদ ইসহাক প্রবর্তিত চিশতিয়া সাবিরিয়া ইমদাদিয়া রশিদিয়া তরিকার প্রধানের উপাধি। এই সূত্রে তিনি তরিকার মুরিদানের সংগঠন বাংলাদেশ মুজাহিদ কমিটির প্রধান হন ও তাকে সাংগঠনিকভাবে 'আমীরুল মুজাহিদীন' বলা হয়।
নির্বাচিত পীরের মৃত্যুর পরে বাংলাদেশ মুজাহিদ কমিটির মজলিসে খাস ও খলিফাগণের সংখ্যাগরিষ্ঠদের সিদ্ধান্তে নতুন পীর মনোনীত হন; তবে শর্ত থাকে যে, নতুন পীর হিসেবে যিনি মনোনীত হবেন তাকে অবশ্যই পূর্ববর্তী মরহুম পীরের খলিফা হতে হবে।
এ পর্যন্ত যারা পীর সাহেব চরমোনাই ছিলেন তারা হলেন:
বাংলাদেশের সূফীদের তালিকা
বাংলাদেশে ইসলাম
সুন্নি গ্রন্থের তালিকা
সাইয়েদ মুহাম্মদ ইসহাক
মাওলানা সাইয়েদ মুহাম্মদ ইসহাক (১৯১৫ - ১৯৭৭) ছিলেন বাংলাদেশের একজন প্রখ্যাত পীর ও রাজনৈতিক ব্যক্তিত্ত্ব। তিনি পীর সাহেব চরমোনাই নামে পরিচিত এবং বর্তমানে বহুল পরিচিত চরমোনাইয়ের চিশতিয়া সাবিরিয়া ইমদাদিয়া রশিদিয়া তরিকার প্রবর্তক ও প্রথম পীর। এ তরিকার দ্বিতীয় পীর তার সন্তান মাওলানা ফজলুল করীমের মৃত্যুর পর তিনি অনুসারীদের মাঝে 'দাদা হুজুর' নামে অভিহিত হন।
সাইয়েদ মুহাম্মদ ইসহাক ১৯১৫ সালে ( হিজরী ১৩৩৩; বঙ্গাব্দ ১৩১২) বরিশাল শহরের কীর্তনখোলা নদীর পূর্বপাড়ে অবস্থিত পশুরীকাঠি গ্রামের জন্মগ্রহণ করেন। তার পিতার নাম সাইয়েদ আমজাদ আলী।
তিনি কুরআন-হাদীসের প্রাথমিক শিক্ষা লাভ করেন তার চাচাত মামা মাওলানা সাইয়েদ মুহাম্মদ আবদুল জাব্বারের কাছে, যার নামানুসারে চরমোনাইয়ের অপর নাম আহসানাবাদ রাখা হয়েছে। এরপর তিনি উজানীর ক্বারী মুহাম্মদ ইবরাহীমের কাছে ক্বিরআত-সহ কুরআন শরীফ শিক্ষা লাভ করেন। তার কাছে সাত ক্বিরআত সমাপ্ত করে তিনি ভোলা দারুল হাদীস আলিয়া মাদরাসা থেকে জামাআতে উলা পাশ করেন। অতঃপর তিনি ভারতের বিখ্যাত ইসলামি শিক্ষাকেন্দ্র দারুল উলুম দেওবন্দ থেকে দাওরায়ে হাদীস সম্পন্ন করেন।
প্রাতিষ্ঠানিক শিক্ষা লাভ করে তিনি ক্বারী মুহাম্মদ ইবরাহীমের কাছে আধ্যাত্মিক শিষ্যত্ব গ্রহণ করে তার কাছ থেকে তরিকার খিলাফত লাভ করেন।
তার অসংখ্য অনুসারী রয়েছে; তাদের মধ্যে: মাওলানা ফজলুল করীম, মুহাম্মদ আবুল বাশার (শাহতলীর পীর), মুহাম্মদ আজহারুল ইসলাম সিদ্দিকী (মানিকগঞ্জের পীর) প্রমুখ প্রধান।
মাওলানা ইসহাক বাংলাদেশের স্বাধীনতার সপক্ষে ছিলেন। তিনি স্থানীয়ভাবে মুক্তিযুদ্ধের পৃষ্ঠপোষক ছিলেন। মুক্তিযুদ্ধের সময়ে ৯ নং সেক্টর কমান্ডার মেজর এমএ জলিল ও ক্যাপ্টেন আবদুল লতীফ এবং আরও অসংখ্য মুক্তিযোদ্ধা তার কাছে আসতেন, কথা বলতেন, পরামর্শ ও যুদ্ধে সাফল্য লাভের জন্যে দুআ নিতেন।
তার প্রতিষ্ঠিত চরমোনাই জামিয়া রশিদিয়া আহসনাবাদ আলিয়ায়েই মুক্তিযোদ্ধাদের ঘাঁটি ছিল; এ মাদরাসায় তারা থাকতেন, যুদ্ধ থেকে ফিরে অবস্থান নিতেন। মাদরাসার পক্ষ থেকে দুইটি বড় রুম মুক্তিযোদ্ধাদের জন্য ছেড়ে দেওয়া হয়েছিল এবং মাদরাসার পক্ষ থেকে মুক্তিযোদ্ধাদের আপ্যায়নে ব্যবস্থা ছিল। মুক্তিযুদ্ধের প্রায় নয় মাস বরিশালের বিভিন্ন সরকারি কর্মকর্তারা এই মাসরাসায় সপরিবারে আশ্রয় নিয়েছিলেন। 
সাইয়েদ ইসহাক বিভিন্ন বিষয়ে ২৭টি গ্রন্থ রচনা করেছেন। এগুলো হলোঃ
ইসহাকের তিন স্ত্রী ছিলো; তারা হলেন: সাইয়েদা রাবেয়া খাতুন (২ পুত্র ৩ কন্যা; মাওলানা ফজলুল করীম তাদের মধ্যে অন্যতম), সাইয়েদা (১ পুত্র ৩ কন্যা) এবং আমেনা বেগম ৩ পুত্র ১ কন্যা)
১৯৭৭ সালে (১৩৮০ বঙ্গাব্দ; ১৩৯৬ হিজরী) ৬২ বছর বয়সে তিনি মৃত্যু বরণ করেন এবং চরমোনাই এলাকাতে তাকে দাফন করা হয়।
ইমামবাড়া
ইমামবাড়া মুসলমানদের একটি শাখা শিয়া সম্প্রদায়ের ২য় ইমাম হাসান (রা.) ও ৩য় ইমাম হোসেন (রা.)-এর স্মরণে নির্মিত ভবন।
ইমামবাড়া শব্দটির আক্ষরিক অর্থ ইমামের বাড়ি। কিন্তু স্থাপত্য কলায় ইমামবাড়া হলো শিয়া মিলনায়তন।
এটি কোনো উপানসালয় (মসজিদ) নয়, তবে এখানে নামাজ আদায়, মিলাদ মাহফিলের ব্যবস্থা করা হয়ে থাকে থাকে।
ইমামবাড়ার প্রধান কক্ষে তাজিয়া স্থাপন করা হয়। এতে সাধারণতঃ দু'টি তাজিয়া থাকে, যার একটি ইমাম হাসান (রা.)-এর এবং অপরটি ইমাম হোসেন (রা.)-এর; ক্ষেত্রবিশেষে একাধিক তাজিয়াও রাখা হয়। এই তাজিয়াগুলোর ওপর শামিয়ানা টানিয়ে দামি গিলাফ দিয়ে ঢেকে রাখা হয়। নিয়মানুসারে, ইমাম হাসান (রা.)-এর তাজিয়া সবুজ ও ইমাম হোসেন (রা.)-এর তাজিয়ায় লাল গিলাফ ব্যবহার করা হয়। এ ছাড়া ইমামবাড়ার বিভিন্ন কক্ষের দেয়ালে কারবালা ময়দানের মানচিত্র, যুদ্ধক্ষেত্রের কাল্পনিক দৃশ্য, ঢাল-তলোয়ার, জিঞ্জির—এসব নানা সরঞ্জাম টানিয়ে রাখা হয়।
অ্যালাস্টেয়ার কুক
অ্যালাস্টেয়ার নাথান কুক, এমবিই (; জন্ম: ২৫ ডিসেম্বর, ১৯৮৪) ইংল্যান্ড ক্রিকেট দলের টেস্ট দলের বর্তমান অধিনায়ক। ক্রিকেট খেলায় তিনি বামহাতি উদ্বোধনী ব্যাটসম্যান হিসেবে মাঠে নামেন। এসেক্স কাউন্টি ক্রিকেট ক্লাবের পক্ষ নিয়ে কাউন্টি ক্রিকেট খেলেন। এছাড়াও তিনি এসেক্সের যুব দলে খেলেছেন এবং ২০০৩ সালে প্রথম একাদশে অংশ নিয়ে খেলায় অভিষিক্ত হন। ইংল্যান্ডের বিভিন্ন যুব দলের হয়ে ২০০০ সাল থেকে খেলেছেন। ২০০৬ সালে টেস্ট খেলায় অংশগ্রহণের জন্য ডাক পান অ্যালাস্টেয়ার কুক।
ইসিবি ন্যাশনাল একাডেমির পক্ষ হয়ে ওয়েস্ট ইন্ডিজ সফরে যান। সেখান থেকেই কুক ইংল্যান্ড জাতীয় দলের সদস্য হয়ে ভারত সফরে যাবার জন্য ডাক পান। সফরে যাবার প্রাক্কালে মার্কাস ট্রেসকোথিকের পরিবর্তে তার এ অংশগ্রহণ। সেখানে ২১ বছর বয়সেই অভিষেক টেস্টে ভারতের বিপক্ষে সেঞ্চুরি করেন। এরপর তিনি সর্বকনিষ্ঠ ইংরেজ ব্যাটসম্যানরূপে পাকিস্তান, ওয়েস্ট ইন্ডিজ এবং বাংলাদেশ দলের বিপক্ষেও সেঞ্চুরি করেছিলেন। ৬ ডিসেম্বর, ২০১২ তারিখে সর্বকনিষ্ঠ ক্রিকেটার হিসেবে কলকাতার ইডেন গার্ডেন্সে অনুষ্ঠিত ভারতের বিপক্ষে ৩য় টেস্টে ৭,০০০ রানের মাইলফলক স্পর্শ করেন ও শচীন তেন্ডুলকরের করা রেকর্ড ভঙ্গ করেন। একমাত্র ইংরেজ হিসেবে নিজের ২৩তম জন্মদিনের পূর্বেই সাতটি সেঞ্চুরি করেছেন।
৩ ডিসেম্বর, ২০১৪ তারিখে শ্রীলঙ্কা সফরে স্বাগতিক দলের বিপক্ষে অনুষ্ঠিত তৃতীয় একদিনের আন্তর্জাতিকে ইংল্যান্ড দলের ধীরগতিতে বোলিংয়ের কারণে তাকে এক খেলার জন্য নিষিদ্ধ ঘোষণা করা হয়। এরফলে চতুর্থ একদিনের আন্তর্জাতিকে ইয়ন মর্গ্যান দলের অধিনায়ক মনোনীত হন।
ইংল্যান্ড দলের পক্ষ হয়ে তিনি সর্বাধিক ২৩টি শতক হাঁকিয়েছেন। দায়িত্ব গ্রহণের পর প্রথম অধিনায়ক হিসেবে প্রথম পাঁচ টেস্টের প্রতিটিতেই সেঞ্চুরি করেছেন।
২০১১ সালে রাণীর সম্মানে আয়োজিত জন্মদিনে অ্যালাস্টেয়ার কুক মেম্বার অব দি অর্ডার অব দ্য ব্রিটিশ এম্পায়ার (এমবিই) মনোনীত হন।
অক্টোবর, ২০১৬ সালে বাংলাদেশ সফরে সিরিজের ১ম টেস্টে তিনি ইংল্যান্ডের পক্ষে সর্বাধিক ১৩৪ টেস্টে অংশগ্রহণ করেন।
৯ মার্চ ২০১৩ পর্যন্ত:
সমাকলনের তালিকাসমূহ
সমাকলন বা যোগজীকরণ/যোগজকরণ (Integration) হচ্ছে অখণ্ড ক্যালকুলাসের (integral calculus) মৌলিক অংশ/কাজ।অন্তরীকরণ (differentiation) এর কতগুলো খুব সহজ সূত্র রয়েছে,যার মাধ্যমে অন্তরীকরণ করে জটিল ফাংশনগুলোর সাধিত পদ খুব সহজে বের করা যায় ,যা সমাকলন বা যোগজীকরণ/যোগজকরণ (Integration) এ হয় না ।এজন্য কিছু পরিচিত রাশি ব্যবহার হয়ে থাকে।এখানে কিছু বহুল প্রচলিত অনির্দিষ্ট সমাকল(ইংরেজি: antiderivative) এর তালিকা তুলে ধরা হল;
formula_17ইত্যাদি কয়েকটি সমাকল সূত্র
ভিসেন্তে ফিওলা
ভিসেন্তে ইতালো ফিওলা (; জন্ম: ২০ নভেম্বর, ১৯০৯ - মৃত্যু: ২৬ নভেম্বর, ১৯৭৫) সাও পাউলোতে জন্মগ্রহণকারী ইতালিয় ভাষাভাষী ব্রাজিল জাতীয় ফুটবল দলের কোচ ছিলেন। তবে তিনি সর্বসমক্ষে ভিসেন্তে ফিওলা নামেই পরিচিত ছিলেন। সাঁউ পাউলুতেই তিনি বসবাস করতেন ও সেখানেই মৃত্যুবরণ করেন। ১৯৫৮ সালে জাতীয় ফুটবল দলকে প্রথমবারের মতো ফিফা বিশ্বকাপের শিরোপা লাভে তাঁর অনবদ্য ভূমিকার জন্য ফুটবল বিশ্বে স্মরণীয় হয়ে আছেন।
সাঁউ পাউলু এফসিতে কোচের দায়িত্ব পালনকালে ফিওলা ১৯৪৮ ও ১৯৪৯ সালে ক্লাবকে ক্যাম্পিওনাতো পাউলিস্তা শিরোপা জয়ে সহায়তা করেন। সেলেকাও খ্যাত ব্রাজিল জাতীয় ফুটবল দলের প্রধান হিসেবে তিনি ১৯৫৮ সালের বিশ্বকাপে ১৭ বছর বয়সী পেলেকে অন্তর্ভুক্ত করে সারা বিশ্বকে চমক দেখান। সুইডেনে অনুষ্ঠিত ঐ বিশ্বকাপে অদ্যাবধি একমাত্র দলরূপে ব্রাজিল ইউরোপের মাটি থেকে অ-ইউরোপীয় দেশ হিসেবে জয়লাভ করে। প্রতিযোগিতা চলাকালীন তিনি সুইডেনের হিন্দাস এলাকায় প্রশিক্ষণ প্রদান করেছিলেন।
১৯৬১ সালে সংক্ষিপ্ত সময়ের জন্যে আর্জেন্টিনার বোকা জুনিয়র্স ক্লাবের ম্যানেজার ছিলেন। ১৯৬৬ সালের ফিফা বিশ্বকাপে ব্রাজিল দলের পক্ষ হয়েও কোচের দায়িত্ব পালন করেছিলেন তিনি। তাঁর দিক-নির্দেশনায় ব্রাজিল দলটি ৭৪টি খেলায় অংশ নেয়। এতে দলটি ৫৫ খেলায় জয়, ১৩ খেলায় ড্র এবং ৬টি খেলায় পরাজিত হয়েছিল।
১৯৫৮ সালে সুইডেনে অনুষ্ঠিত ফিফা বিশ্বকাপে ব্রাজিলের কোচ হিসেবে ফিওলা দলে কিছু কঠোর নিয়ম আরোপ করেন। খেলোয়াড়দের চল্লিশটি ব্যাপার না করার আদেশ একটি তালিকা আকারে দেওয়া হয়। এসব নিয়মের মধ্যে ছিলো মাথায় হ্যাট পরিধান বা ছাতা ব্যবহার করা যাবে না, অফিসিয়াল ড্রেসে থাকা অবস্থায় ধূমপান করা যাবে না, দলের বাইরে থেকে সাংবাদিকদের সাথে কথা বলা যাবে না ইত্যাদি। সেসময় ব্রাজিল ফুটবল দলই ছিলো একমাত্র দল যাদের নিজস্ব একজন মনঃস্তাত্বিক (কারণ ১৯৫০ সালের ফাইনালের দুঃসহ স্মৃতি তখনো কিছু খেলোয়াড়কে মানসিকভাবে অস্থিতিশীল করে রেখেছিলো) ও ডেন্টিস্ট (কারণ জাতিগত কারণে অনেক খেলোয়াড়েরই দাঁতের সমস্যায় ভুগতেন, এর ফলে দাঁতের সংক্রমণের কারণে তাঁদের মাঠের নৈপূণ্যতায় নেতিবাচক প্রভাব ফেলতো) ছিলো। সেসময় বাছাইপর্বের খেলাগুলো পর্যবেক্ষণের জন্য ব্রাজিল দলের পক্ষ থেকে একজন প্রতিনিধিকে ইউরোপে পাঠানো হয়েছিলো।
গ্রুপ পর্যায়ে হাঙ্গেরীর বিরুদ্ধে ২য় খেলায় ব্রাজিল হেরে যায়। এর পূর্বে বুলগেরিয়ার বিরুদ্ধে জয়ী হলেও পেলে গুরুতর আঘাত পান। তারপরও ফিওলা সকলকে আশ্চর্যান্বিত করে গ্রুপের শেষ খেলায় পর্তুগালের বিপক্ষে পেলেকে মাঠে নামান। তিনি পুরো রক্ষণভাগ পরিবর্তন করে ফেলেন। এমনকি গোলরক্ষকও বাদ পড়েননি। আক্রমণভাগে তিনি জায়ারজিনহো এবং পরিবর্তিত দু'জন খেলোয়াড়কে দেন। মধ্যমাঠে তিনি প্রথম খেলার ন্যায় সাজান। যদিও তিনি জানতে যে, পেলে তখনো তাঁর মারাত্মক জখমকে কাটিয়ে উঠতে পারেনি।
টেস্ট ক্রিকেট অভিষেকে শতরানের তালিকা
একজন খেলোয়াড় তার অভিষেক টেস্ট ক্রিকেট ম্যাচে ব্যাটিং করে সেঞ্চুরি (১০০ রান বা তার বেশি রান) করেছেন, যা তার ব্যাটিং প্রতিভার উল্রেখযোগ্য ঘটনা। আগস্ট, ২০১৭ সাল পর্যন্ত ১০৩বার বিশ্বের টেস্টভূক্ত দলগুলোর ১০১জন ব্যাটসম্যান এ ঘটনাটি ঘটিয়েছেন। তন্মধ্যে লরেন্স রো ও ইয়াসির হামিদ তাদের টেস্ট অভিষেকের উভয় ইনিংসেই জোড়া সেঞ্চুরি হাঁকিয়েছিলেন। টেস্টভূক্ত দলগুলোর প্রত্যেকটি দেশই এ সম্মাননার সাথে জড়িত। সর্বাধিক ২০জন অস্ট্রেলীয় ব্যাটসম্যান এই কীর্তি গড়েছেন ও সবচেয়ে কম ২জন জিম্বাবুয়ের।
অস্ট্রেলিয়ার চার্লস ব্যানারম্যান সর্বপ্রথম এই কীর্তির অধিকারী, যিনি মার্চ, ১৮৭৭ সালে মেলবোর্ন ক্রিকেট গ্রাউন্ডে টেস্ট ইতিহাসের সর্বপ্রথম ম্যাচে ইংল্যান্ডের বিপক্ষে ১৬৫* রান করে এই কীর্তি গড়েন। ঐ খেলায় অস্ট্রেলিয়ার ইনিংসে কোন খেলোয়াড়ই ২০-এর অধিক রান তুলতে সক্ষমতা দেখাননি। ১৯০৩ সাল পর্যন্ত তাঁর এ রানটি সর্বোচ্চ ব্যক্তিগত সর্বোচ্চ ছিল। ইংল্যান্ডের আর. ই. ফস্টার ১৯০৩ সালে অস্ট্রেলিয়ার বিপক্ষে তাঁর অভিষেক ইনিংসে ২৮৭ রান তুলেন। ফস্টারের ইনিংসটি ১৯৩০ সাল পর্যন্ত টেস্ট ক্রিকেট অভিষেক সর্বোচ্চ রান হিসেবে অক্ষত ছিল। সাম্প্রতিককালে ইংল্যান্ডের কিটন জেনিংস মুম্বইয়ের ওয়াংখেড়ে স্টেডিয়ামে স্বাগতিক ভারতের বিপক্ষে এ কীর্তির অধিকারী হন।
জেলা
জেলা বিভিন্ন দেশের ক্ষুদ্র প্রশাসনিক ব্যবস্থায় একটি গুরুত্বপূর্ণ স্তর যা স্থানীয় প্রশাসন দ্বারা চালিত হয় বিভিন্ন দেশে জেলা বিভিন্ন ভাবে বিন্যাস্ত থাকে। সাধারন ভাবে ব্লক বা উপজেলায় জেলা বিভক্ত থাকে।
বর্তমানে বাংলাদেশের ৮টি বিভাগের অন্তর্গত ৬৪টি জেলা রয়েছে। ১৯৭১-এ বাংলাদেশ প্রতিষ্ঠাকালে জেলার সংখ্যা ছিল ২০ টি । প্রতিটি জেলায় বহু সরকারী কর্মকর্তা নিযুক্ত থাকেলেও জেলা প্রশাসক বা ডেপুটি কমিশনার (ডি.সি.)-কে জেলার প্রধান সরকারি প্রতিনিধি গণ্য করা হয়; তিনি জেলার প্রধান রাষ্ট্রাচার কর্মকর্তা এবং মন্ত্রী পরিষদ বিভাগের কাছে দায়বদ্ধ।
অপরদিকে, জেলার সার্বিক কার্যক্রম পরিচালনার জন্য রয়েছে "জেলা পরিষদ"। একজন চেয়ারম্যান, পনেরো জন সদস্য ও পাঁচ জন সংরক্ষিত আসনের মহিলা সদস্য নিয়ে জেলা পরিষদ গঠিত হয়, যারা প্রাপ্তবয়স্ক ভোটারদের প্রত্যক্ষ ভোটের মাধ্যমে নির্বচিত হন
ইমাম
ইমাম (, বহুবচন: ; ) ইসলাম ধর্মাবলম্বিদের ব্যবহৃত একটি শব্দ যদ্বারা সাধারণভাবে মুসলিম সমাজের নেতৃস্থানীয় ব্যক্তিকে বোঝানো হয়ে থাকে। সর্বাধিক প্রচলিত অর্থে ইমাম হলেন সেই ব্যক্তি যিনি মসজিদে বা বাইরে জামায়াতে নামাজ পরিচালনা করেন। উপরন্তু, ইসলামী বিষয়ে অগাধ পাণ্ডিত্যের অধিকারী ব্যক্তি বা উচ্চ পর্যায়ের আলেমকে ইমাম হিসাবে সম্বোধন করা হয়। বর্তমানে প্রচলন অনুযায়ী ইসলামের ৪র্থ খলিফা আলী (রা:) সহ তাঁর বংশোদ্ভূত বারোজন ইমামকে শিয়া সম্প্রদায়ের মূল স্তম্ভ হিসাবে গণ্য করা হয়। অধিকন্তু ইসমাইলীয়া সম্প্রদায়ের আন্তর্জাতিক নেতাকে ইমাম হিসেবে অভিহিত করা হয়।
আরবী শব্দ হিসাবে ইমাম শব্দটি কুরআন শরীফে বিভিন্ন অর্থে ব্যবহৃত হয়েছ। সুরা বাক্বারার ১২৪ নম্বর আয়াতের ব্যবহার অণুযায়ী ইমাম অর্থ নেতা; ইমাম অর্থ ক্বিতাব।
ইমাম সম্পর্কে শিয়াদের চেয়ে সুন্নিদের মতামত ভিন্ন। সুন্নিদের মতে নামাজ পরিচালনাকারী যে কেউই ইমাম হিসেবে সম্বোধিত হন, তিনি মসজিদের বাহিরে দুই বা ততোধিক ব্যক্তির নামাজ পরিচালনা করলেই। ফলে প্রতিটি মসজিদেই সম্মানী ভাতা প্রদানের মাধ্যমে একজন ইমাম সংযুক্ত রাখা হয়; তবে কোনো কারণে তিনি অপারগ হলে নামাজ পরিচালনার জন্য আগত যে কাউকেই ইমাম হিসেবে নির্বাচন করা হয়। তবে সুন্নিদের ক্ষেত্রে নামাজ পরিচালনার জন্য শরিয়তের আলেম হতে হয়।
সুন্নি মুসলমানদের মতানুসারে ধর্মীয় বিষয়াদিতে অগাধ পান্ডিত্যের কারণে "ইমাম" হিসেবে সম্বোধিত ব্যক্তিগণ:
শিয়া মতানুসারে বারো জন ইমাম রয়েছেন; তারা হলেন:
রেডিও আমার
রেডিও আমার বাংলাদেশের একটি এফএম রেডিও চ্যানেল। ২০০৭ সালের ১১ ডিসেম্বর আনুষ্ঠানিক যাত্রা শুরু করে রেডিও আমার।
মেডুসা
গ্রিক পুরাণে মেডুসা (), "অভিভাবক, রক্ষাকারী") ছিলো একজন ভয়ংকর দানবী, যার মুখমন্ডল নারীর কিন্তু তার মাথা কেশের পরিবর্তে জীবন্ত-সাপ দ্বারা পূর্ণ ছিলো। কোনো ব্যক্তি তার দিকে সরাসরি দৃষ্টিপাত করলে পাথরে পরিণত হয়ে যেতো। অধিকাংশ মতানুসারে, মেডুসা ছিলেন প্রথম সমুদ্র দেব-দেবী ফোর্সিস এবং কেটোর সন্তান; যদিও ভিন্ন মতে (Hyginu-এর "Fabulae"-এ) মেডুসার পিতা মাতা ছিলো অন্য দুজন দেব-দেবী। পরবর্তীতে জিউস-পুত্র পের্সেউস মেদুসাকে বধ করে।
পেগাসাস
গ্রীক পুরাণের সবচেয়ে পরিচিত প্রাণীটি হচ্ছে পেগাসাস বা পক্ষিরাজ ঘোড়া (, "Pégasos", ল্যাটিন: "Pegasus") নামক ঘোড়া যার দুটি ডানা রয়েছে। এর গায়ের রং অধিকাংশ ক্ষেত্রেই সাদা হয়ে থাকে।
গ্রিক পুরাণ অনুসারে, পার্সিয়াস যখন মেডুসের মাথা কন্ঠ থেকে কেটে বিচ্ছিন্ন করে ফেলেন, তখন মেডুসার কন্ঠনালী থেকে যে রক্ত নির্গত হয় তা থেকে পেগাসাস এবং সিরেসোর-এর জন্ম হয়।
রাজা গ্লুকাসের ও রানী ইউরিনোমির পুত্র ছিলেন বেলেরোফোন, যিনি তার দুর্দান্ত সাহস, তেজ আর শারীরিক বৈশিষ্ঠের জন্য পরিচিত ছিলেন। বেলেরোফোন পেগাসাসের সাহায্য নিয়ে কিমিরাস আর আমাজনদের বিরুদ্ধে অভিযান পরিচালনা করেন। বেলেরোফোন পেগাসাসকে বশীভূত করা সমর্প্কে সবচেয়ে প্রচলিত যে অভিমত পাওয়া যায় তা হলো:
পেগাসাসকে কেউ ধরতে পারছিলোনা, কিন্তু বেলেরোফোন করিন্থের জ্ঞানী ভবিষ্যদ্বক্তা পলিডাসের পরামর্শে দেবী অ্যাথেনা’র মন্দিরে গিয়ে নিদ্রা-যাপনের জন্য। যেহেতু কথিত আছে অ্যাথেনা’র মন্দিরে নিদ্রা-যাপন করলে দেবী স্বপ্নে নিদ্রাচ্ছন্নের নিকট দেখা দেন ও তার মনোবাসনা পূর্ণ করতে সহায়তা করেন ফলে বেলেরোফোন তা-ই করলেন। পর দিন ঘুম থেকে উঠে বেলেরোফোন দেখলেন স্বর্ণের তৈরী একটি লাগাম পড়ে আছে, তিনি এটি নিয়ে পেগাসাসের খোজে বের হলেন ও ইফারের বিখ্যাত ঝর্ণা পিরিনের সামনে পেগাসাসকে পানি পানরত পেয়ে এটি পরিয়ে বশীভূত করে এর পিঠে চড়ে বসলেন।
বিভিন্ন কোম্পানি তাদের নিজের পণ্য, সেবা এবং মনোগ্রামে ডানা বিশাষ্ট ঘোড়ার ছবি মুদ্রণ করে থাকে।
বোরাক
আল-বোরাক ( "al-Burāq" "বিদ্যুৎ") একটি পৌরানিক চরিত্র, যাকে বেহেশতী জীব হিসেবে বর্ণনা করা হয়েছে এবং ইসলামের শেষ নবী হযরত মুহাম্মদ (সাঃ) বাহন ছিলো। সপ্তম শহকের সবচেয়ে প্রচলিত গাঁথা হতে জানা যায় যে, বোরাক মুহাম্মদকে মক্কা থেকে জেরুজালেমে বহন করে নিয়ে গিয়েছিলো এবং ফিরিয়ে এনেছিলো; যা মুসলমানদের ধর্মগ্রন্থ কোরআন-এ সুরা আল-ইসরা-তে বর্ণিত আছে মিরাজ-এর কাহিনী হিসেবে।
যদিও পারস্য বা দূর প্রাচ্য অঞ্চলে অঙ্কিত কাল্পনিক চিত্রে "বোরাক"-এর মুখমন্ডল মানুষের আকৃতিতে উপস্থাপন করা হয়, কিন্তু এই বিষয়ে কোনো হাদীস বা ইসলামের প্রাথমিক যুগের নির্ভরযোগ্য প্রামান্য দলিল পাওয়া যায় না। ধারনা করা হয়, এটা সম্ভবতঃ আরবী থেকে ফারসী ভাষায় "... সুন্দর মুখমন্ডলের জীব" -এর ভুল অনুবাদের ফলে হয়েছে, যা পরবর্তীতে ফারসী থেকে ভারতীয় অঞ্চলে এসেছে।
হাদীস গ্রন্থ সহীহ আল-বুখারী হতে অনুবাদ করা একটি হাদীসে "বোরাক" সম্পর্কে বলা হয়েছে:
অপর একটি বর্ণনায় "বোরাক":
"বোরাক" ইসলাম ধর্মের অপর নবী ইব্রাহিম-এরও বাহন ছিলো; তিনি যখন মক্কায় বসবাসরত তাঁর অপর স্ত্রী হাজেরা ও পুত্র ইসমাইল-এর নিকট আসা-যাওয়া করার জন্য এটি ব্যবহার করতেন। কথিত আছে, ইব্রাহিম তাঁর এক স্ত্রী সারা-কে নিয়ে সিরিয়ায় বসবাস করতেন এবং অপর স্ত্রী হাজেরা ও পুত্র ইসমাইল-কে দেখতে সকালে মক্কায় আসতেন এবং সন্ধ্যায় সিরিয়ায় ফিরে যেতেন।
বাংলাদেশ বেসামরিক বিমান চলাচল কর্তৃপক্ষ
বাংলাদেশ বেসামরিক বিমান চলাচল কর্তৃপক্ষ (সিএএবি) বাংলাদেশের বিমান সম্পর্কিত কার্যক্রম, ফ্লাইট নিরাপত্তা এবং এয়ার ট্রাফিক নিয়ন্ত্রণ সহ বিমানবন্দরের নানা কারর্যক্রম পরিচালনা করে। এই সংস্থার কাজের মধ্যে রয়েছে সকল বিমানবন্দরের রক্ষণাবেক্ষণ এবং বিভিন্ন সুবিধাদি প্রদান করা ।এই সংস্থার প্রধান কার্যালয় ঢাকার কুর্মিটোলায়।
জাতীয় রাজস্ব বোর্ড
জাতীয় রাজস্ব বোর্ড বাংলাদেশ সরকারের একটি গুরুত্বপূর্ণ সংযুক্ত প্রতিষ্ঠান যার প্রধান দায়িত্ব শুল্ক-কর আরোপ করা ও তা আদায় করা। এছাড়া, শুল্ক নীতি প্রণয়নসহ চোরাচালাননিরোধ আইন ও বিধি প্রণয়ন বোর্ডের অন্যতম কাজ। এটি বাংলাদেশ সরকারের অর্থ মন্ত্রণালয়ের অভ্যন্তরীণ সম্পদ বিভাগের সংযুক্ত প্রতিষ্ঠান। এনবিআর নামে পরিচিত এ প্রতিষ্ঠানটির কার্যালয় ঢাকায় ও এটি ১৯৭২ সালে গঠিত হয়েছিল।
১. জাতীয় রাজস্ব বোর্ড ১৯৭২ সালের রাষ্ট্রপতির আদেশ নং ৭৬ (The National Board of Revenue Order, 1972) এর ভিত্তিতে প্রতিষ্ঠিত হয়।
২. জাতীয় রাজস্ব বোর্ড কাষ্টমস, মূল্য সংযোজন কর ও আয়কর বিষয়ক রাজস্ব নীতি প্রণয়ন ও প্রশাসনের কেন্দ্রীয় কর্তৃপক্ষ।
৩. এটি বাংলাদেশ সরকারের অর্থ মন্ত্রণালয়ের অভ্যন্তরীণ সম্পদ বিভাগের অন্তর্ভুক্ত। 
৪. জাতীয় রাজস্ব বোর্ডের প্রধান চেয়ারম্যান, একই সাথে তিনি অভ্যন্তরীণ সম্পদ বিভাগের সচিব।
জাতীয় রাজস্ব বোর্ড বাংলাদেশে শুল্ক-কর নীতি প্রণয়নের দায়িত্ব পালন করে। বাংলাদেশ সরকারের রাজস্বের প্রধান তিনটি উৎস হলো - দুই প্রকার পরোক্ষ কর যথা আমদানী শুল্ক ও মূল্য সংযোজন কর এবং দুই প্রকার প্রত্যক্ষ কর যথা আয় কর এবং সম্পদ কর। এছাড়া কতিপয় পণ্যের দেশজ উৎপাদনের ক্ষেত্রে আবগারী শুল্ক আদায় করা হয়। উপরন্তু প্রয়োজনীয় রাজস্ব সংগ্রহের লক্ষ্যে আমদানী পর্যায়ে এবং স্থানীয় উৎপাদন পর্যায়ে সম্পূরক শুল্ক আদায় করা হয়ে থাকে। সরকার ঘোষিত উন্নয়ন পরিকল্পনায় বিবৃত ও সামাজিক লক্ষ্যসমূহ স্বল্পতম সময়ে অর্জনের উদ্দেশ্য হিসেবে কৃষি খাতকে অগ্রাধিকার প্রদানের মাধ্যমে খাদ্য উৎপাদনে স্বয়ংসম্পূর্ণতা অর্জন ও খাদ্য নিরাপত্তা নিশ্চিতকরণ, উৎপাদনমুখী শিল্পের প্রসার ও রপ্তানি বৃদ্ধি, দেশজ শিল্পের বিকাশ, উৎপাদনশীলতা বৃদ্ধি, কর্মসংস্থানের সুযোগ সৃষ্টির মাধ্যমে দ্রুত অর্থনৈতিক প্রবৃদ্ধি অর্জনের দ্বারা দেশের দরিদ্র জনগোষ্ঠীকে দারিদ্রের দুষ্ট চক্র থেকে মুক্তি দেয়া এবং সহস্রাব্দ উন্নয়ন লক্ষ্য অর্জন ইত্যাদি সামনে রেখে প্রতি অর্থবছরে প্রণীত জাতীয় বাজেটের মাধ্যমে প্রত্যক্ষ কর ও পরোক্ষ করের বিষয়ে প্রশাসনিক ও আইনী পদক্ষেপ গ্রহণ করা হয়ে থাকে। জাতীয় রাজস্ব বোর্ড এই সব প্রশাসনিক ও আইনী পদক্ষেপ প্রণয়ন করে।
আসাদ্দর আলী
মুহম্মদ আসাদ্দর আলী (জন্ম:১৯২৯ - মৃত্যু:১২ এপ্রিল ২০০৫)। বেশি পরিচিত অধ্যাপক আসাদ্দর আলী নামে । তিনি একজন বাংলাদেশী লেখক, শিকড় সন্ধানী গবেষক এবং ঐতিহাসিক। যিনি বাংলাদেশের সিলেটের ইতিহাস বিষয়ে গবেষণা করেছেন। তাঁর গবেষণা ও লিখালেখীর জন্য ২০০৪ সালে তিনি পেয়েছেন বাংলা একাডেমী পুরস্কার । মুহম্মদ আসাদ্দর আলী তাঁর গবেষণায় লোক সাহিত্য, মরমী সাহিত্যের অজানা ইতিহাস সহ ঊনিশটি গ্রন্থ লিখেছেন ।
মুহম্মদ আসাদ্দর আলী ১৯২৯ সালে সুনামগঞ্জ জেলার জগন্নাথপুর উপজেলায় লুদরপুর গ্রামে জন্ম গ্রহণ করেন। তাঁর পিতার নাম মৌলভী মোহাম্মদ ওসমান উল্লাহ।
মুহম্মদ আসাদ্দর আলী তার পাশের গ্রাম সৈয়দপুর পাঠশালা থেকে প্রাথমিক বৃত্তি পরীক্ষায় দিত্বীয় স্থান লাভ করেন । প্রাথমিক শিক্ষা শেষ করে তিনি সুনামগঞ্জ গভর্ণমেন্ট জুবিলী হাইস্কুলে মেট্রিকুলেশন লাভ করেন। এরপর সিলেট এম সি কলেজে আই এ ও বি এ শেষ করেন । মুহম্মদ আসাদ্দর আলী সিলেট এম, সি কলেজে লেখা-পড়া শেষ করে ঢাকা বিশ্ববিদ্যালয়ে বাংলা ভাষা ও সাহিত্যে এম এ এবং ঢাকা রিচার্স ট্রেনিং কলেজ থেকে টেলেন্ট স্কলারশীপ হোল্ডার হিসেবে প্রথম বিভাগে বি এড ডিগ্রী লাভ করেন।
ঢাকা বিশ্ববিদ্যালয় থেকে ডিগ্রী অর্জনের পর তিনি কিছু দিন সিলেট মদনমোহন কলেজে শিক্ষকতা করেন । পরে শিক্ষকতা ছেড়ে দিয়ে জীবিকার জন্যে ব্যবসা ও নেশা হিসেবে গবেষণায় আত্মনিয়োগ করেন। গবেষণার প্রয়োজনে তিনি বিভিন্ন স্থানে যাতায়ত করে হাজার হাজার লোকের সাথে সাক্ষাত করেছেন, প্রাচীন বই-পুস্তক ও পান্ডুলিপি পাঠে ঐতিহাসিক তথ্য উদগাঠন করে তৈরি করেছেন বিভিন ঐতিহাসিক গ্রন্থ। মুহম্মদ আসাদ্দর আলী গবেষণা কর্ম ছাড়া শিক্ষা ও সমাজকর্মের সাথে জড়িত ছিলেন। সিলেটের ঐতিহ্য সৃষ্টিকারী সাহিত্য সংগঠন সংলাপ সাহিত্য-সংস্কৃতি ফ্রন্টের তিনি প্রতিষ্ঠাতা চেয়ারম্যান ছিলেন এবং দীর্ঘ এক যুগ এ দায়িত্ব পালন করেন। সিলেটের সাহিত্য-সাংস্কৃতিক আন্দোলনে সংলাপ এক সময় ঐতিহাসিক ভূমিকা পালন করেছে। তিনি ছিলেন বাংলা একাডেমীর আজীবন সদস্য । সিলেটের কেন্দ্রীয় মুসলিম সাহিত্য সংসদের দীর্ঘকাল যাবত সহ সভাপতির দায়ীত্ব পালন করেন। তার ছাত্র জীবন থেকে বিভিন্ন সাহিত্য লাইব্রেরি ও পাঠাগার প্রতিষ্টার উল্লেখ জীবনি গ্রন্থে পাওয়া যায়। বাংলা সাহিত্যে আলোচিত বিখ্যাত ময়মনসিংহ গীতিকারভাষা বিশ্লেষণ ও স্থানাদির উপর আলোচনা করে তিনি ময়মনসিংহ গীতিকা হতে নয়টি গীতিকাকে সিলেট অষ্ণলের গীতিকা হিসেবে প্রমাণ দেখিয়েছেন । মধ্যযুগের কবি সৈয়দ সুলতানকে চট্রগ্রামের অধিবাসী হিসেবে দাবি করে ড. আহমদ শরীফ তার পি এইচ ডি থিসিস তৈরি করেন। গবেষণার মাধ্যমে মহাকবি সৈয়দ সুলতান ও শেখ চান্দ সিলেটের সন্তান উল্লেখ করে ডঃ আহমদ শরীফের লিখা পি এইচ ডি থিসিসে ভুল ধরিয়েছেন ।
অধ্যাপক মুহম্মদ আসাদ্দর আলী গ্রন্থের সংখ্যা ঊনিশটি । তার মধ্যে বিশেষ কয়েকটি হচ্ছেঃ-
সুলেমান হোসেন
শহীদ সুলেমান হোসেন (জন্ম: ১লা ফেব্রুয়ারি, ১৯৫০ - মৃত্যু: ১৪ই ডিসেম্বর, ১৯৭১) বাংলাদেশের স্বাধীনতা যুদ্ধে প্রাণ উৎসর্গকারী একজন বীর মুক্তিযোদ্ধা ও গেরিলা। সিলেট অঞ্চলের শহীদ মুক্তিযোদ্ধাদের মধ্যে তিনি অন্যতম।
শহীদ সুলেমান ১৯৫০ সালের ১লা ফেব্রুয়ারি তারিখে বাংলাদেশের সিলেট জেলার বিশ্বনাথ উপজেলার খাজাঞ্চী ইউনিয়নের তৎকালীন ছোটদিঘলী (বর্তমান: শহীদ সুলেমান নগর) গ্রামে জন্মগ্রহণ করেন। আব্দুল ওহাব ও খয়রুন নেছা খাতুনের আট সন্তানের মধ্যে তিনি ২য়। তাঁর পিতা সিলেট শহরের রসময় উচ্চ বিদ্যালয়ের সহকারী প্রধান শিক্ষক ছিলেন।
শহীদ সুলেমান বিশ্বনাথ উপজেলার তালিবপুর প্রাথমিক বিদ্যালয় থেকে প্রাথমিক শিক্ষা সমাপনের পর তাঁর পিতা দুষ্কৃতকারীদের হাতে নিহত হলে কিছুদিন পড়াশোনা বন্ধ থাকে তার। পরবর্তীতে তিনি তার মাতুলালয় মৌলভীবাজার জেলার কুলাইড়া উপজেলার বরমচালের বরমচাল উচ্চ বিদ্যালয়ে ভর্তি হন এবং সেখান থেকে ১৯৬৬ সালে ১ম বিভাগে মাধ্যমিক পরীক্ষায় উত্তীর্ণ হন। এরপর তিনি সিলেটের এম. সি. কলেজ থেকে ১৯৬৮ সারে উচ্চ মাধ্যমিক পরীক্ষায় উত্তীর্ণ হয়ে মদন মোহন কলেজে স্নাতক শ্রেণীতে ভর্তি হন।
শুভশ্রী গাঙ্গুলী
শুভশ্রী গাঙ্গুলী (জন্ম: ৩ নভেম্বর, ১৯৮৯) কলকাতা বাংলা সিনেমার (টালিউড) জনপ্রিয় অভিনেত্রী।তিনি একটি ওড়িশা ছবি করেও প্রশংসা পেয়েছিলেন। তিনি ফেয়ারএভার আনন্দলোক নায়িকার খোজে এর বিজয়ী হয়েছিলেন। শুভশ্রী অনুভব মহান্তির বিপরীতে মাতে তা লাভ হেলারে নামের একটি ওড়িশা ছবির মাধ্যমে তাঁর প্রথম আবির্ভাব হয়। "পিতৃভূমি" ছবিতে তিনি প্রথম বাংলা ছবিতে অভিনয় করেন জিতের বোনের ভূমিকায়।
মুক্তিযোদ্ধা
মুক্তিযোদ্ধা বলতে এমন একদল জনগোষ্ঠীকে বোঝানো হয় যারা নিজেদের বা অন্যকারো রাজনৈতিক মুক্তি বা স্বাধীনতা লাভের উদ্দেশ্যে সংগ্রামরত রয়েছে। যদিও সাধারণভাবে "মুক্তিযোদ্ধা" বলতে "মুক্তির জন্য লড়াইরত" বোঝায়, তবুও সশস্ত্র প্রতিরোধকারীদের নির্দেশ করতে এই শব্দটি ব্যবহার করা হয়, কিন্তু বিপরীতে শান্তিপূর্ন পন্থায় আন্দোলনকারীর ক্ষেত্র তা ব্যবহারগতভাবে একিভূত করা যায় না (যদিও ভাবগতভাবে এটা যৌক্তিক)।
সাধারণভাবে বলা যায়, শারীরিক বল প্রয়োগের মাধ্যমে রাজনৈতিক বা সামাজিক পরিবর্তনের জন্য আন্দোলনরতদের মুক্তিযোদ্ধা হিসেবে উল্লেখ করা হয়। উদাহরণস্বরূপ বাংলাদেশের স্বাধীনতা যুদ্ধে অংশগ্রহণকারীরা এবং দক্ষিণ আফ্রিকার বর্ণবাদ বিরোধী গ্রুপ এম.কে. (Umkhonto we Sizwe)-এর সদস্যদের কথা বলা যায়; এরা উভয়ই তাদের সমর্থকদের নিকট "মুক্তিযোদ্ধা" হিসেবে পরিচিত।
অপরদিকে, শান্তিপূর্ন পন্থায় আন্দোলনরতরা আদর্শগতভাবে "মুক্তিযোদ্ধা" হরেও তাদেরকে বরং রাজনৈতিক কর্মী বা মানবাধিকার কর্মী হিসেবে চিহ্নিত করা হয়। উদাহরণ স্বরূপ, মহত্মা গান্ধীর অহিংস আন্দোলন বা কালোদের অধীকার আদায়ের আন্দোলন।
মুক্তিযোদ্ধারা যে সরকার বা সংগঠনের বিরুদ্ধে লড়াই করেন, সেই দল এবং তাদের সমর্থকদের পক্ষ থেকে মুক্তিযোদ্ধাদেরকে অধিকাংশ ক্ষেত্রেই বিচ্ছান্নতাবাদী, দুষ্কৃতিকারী, আতঙ্কবাদী, নৈরাজ্যবাদী বা সন্ত্রাসবাদী হিসেবে চিহ্নিত করা হয়। এই কারণেই বলা হয়, "একজনের জন্য যে সন্ত্রাসী অন্যের জন্য সে মুক্তিযোদ্ধা"।
১৯৭১ খ্রিস্টাব্দে যাঁরা অস্ত্র হাতে সরাসরি পাকিস্তানি বাহিনীর সঙ্গে যুদ্ধ করেছেন কেবল তাঁদেরই মুক্তিযোদ্ধা হিসেবে গণ্য করা হয় তা নয়। সেই সঙ্গে অস্থায়ী মুজিবনগর সরকারের মন্ত্রী, সরকারী কর্মকর্তা ও কর্মচারী, ভারতের শরণার্থী শিবিরগুলোতে ত্রাণ বিতরণসহ যাঁরা বিভিন্ন সেবামূলক কাজে অংশ নিয়েছেন তারা, কোলকাতায় স্থাপিত স্বাধীন বাংলা বেতার কেন্দ্রের পরিচালকমণ্ডলী, সাংবাদিক, ভাষ্যকার ও শিল্পী, প্রমুখকেও মুক্তিযোদ্ধা হিসাব তালিকাবদ্ধ করা হয়েছে। বাংলাদেশের স্বাধীনতা যুদ্ধকালে যারা অস্ত্র হাতে মাঠ পর্যায়ে যুদ্ধে অংশ গ্রহণ করেছিলেন তাদের চার ভাগে ভাগ করা হয়ে থাকে। যথা: 
(ক) তৎকালীন পাকিস্তান সেনাবাহিনী, নৌবাহিনী, বিমানবাহিনী, ইপিআর, পুলিশ ও আনসার বাহিনীর নিয়মিত সদস্যবৃন্দ। এরা আগে থেকেই অস্ত্র ব্যবহারে এনমকী সম্মুখ সমরাভিযানে প্রশিক্ষিত ছিলেন। ১৯৭১-এ মুক্তিযুদ্ধ শুরু হলে এরা পাকিস্তানের পক্ষ ত্যাগ করে সরাসরি মুক্তিযুদ্ধ শুরু করেছিলেন। এদের অধিকাংশই ছিলেন মুক্তিযুদ্ধের ‘নিয়মিত বাহিনী’র সদস্য ছিলেন। 
(খ) দ্বিতীয়ত: সাধারণ মানুষ যাঁরা বাংলাদশে ত্যাগ করে ভারতে গিয়েছিলেন এবং ভারতের প্রশিক্ষণ ক্যাম্পে অস্ত্রচালনা, বিস্ফোরকদ্রব্যের ব্যবহার ও গেরিলাযুদ্ধের কলাকৌশলে প্রশিক্ষণ লাভের পর দেশের অভ্যন্তরে বিভিন্ন এলাকায় পাকিস্তানি বাহিনীর বিরুদ্ধে সেগুলো ব্যবহার করেছিলেন। সংখ্যাই এরাই সর্বার্ধিক। এদের বলা হতো ‘গণবাহিনী’। সামরিক প্রশিক্ষণের পরই এদের হাতে অস্ত্র ও গোলাবারুদ দেয়া হয়েছিল। এদের মধ্যে ছিলেন কৃষক, শ্রমিক, ছাত্র সহ সমাজের নানা স্তরের মানুষ। 
(গ) টাঙ্গাইলের বঙ্গবীর আব্দুল কাদেরর সিদ্দীকীর (বীর উত্তম) নেতৃত্বে প্রতিষ্ঠিত কাদেরিয়া বাহিনীর লোকজন। এদের অধিকাংশই প্রশিক্ষণের জন্য ভারতে যাননি। পাকিস্তান সেনাবাহিনীর ল্যান্স নায়েক কাদের সিদ্দিকীর নেতৃত্বে দেশের ভেতরই প্রশিক্ষণ গ্রহণ করেছেন; এবং 
(ঘ) কেবল ছাত্রলীগের একদল নেতা-কর্মী, যাঁরা মুক্তিযুদ্ধের শেষ পর্যায়ে নতুনভাবে ভারতে প্রশিক্ষণ নিয়েছেন, কিন্তু দেশাভ্যন্তরে না-ফিরে বাংলাদেশ-ভারতের সীমান্ত এলাকায় যুদ্ধ করেছেন। এদের পৃথকভাবে নাম দেওয়া হয়েছিল ‘মুজিব বাহিনী’।
লাউযি
শলাউযি () () ছিলেন খ্রিষ্টপূর্ব ৬ষ্ট শতকে প্রাচীন চীনের একজন দার্শনিক। তিনি তার রচিত ""তাও তে চিং"" (সাধারণত লাউযি নামেই পরিচিত) গ্রন্থের জন্যই সর্বাধিক পরিচিত। তাকে তাওবাদ এর প্রর্বতক বলে বিবেচনা করা হয়। ধর্মীয়ভাবে দাওবাদী দর্শনে তাকে একজন ডেইটি বা দেবতা হিসেবে দেখা হয় এবং বলা হয় তিনি "তাইসেং লাউজুন" বা "তিন পবিত্রাত্মার একজন"।
যদিও চৈনিকরা মনে করেন তিনি খ্রিষ্টপূর্ব ৬ষ্ট শতকে জন্মে ছিলেন, কোন কোন ঐতিহাসিকের মতে তিনি আসলে খ্রিষ্টপূর্ব ৫ম-৪র্থ শতকের মানুষ। আবার আরেক দল মনে করেন লাউযি আসলে অনেকগুলো ঐতিহাসিক ব্যাক্তির সম্মিলন বা তিনি একজন পৌরাণিক চরিত্র।
চৈনিক সংস্কৃতির একজন কেন্দ্রীয় চরিত্র হিসেবে অভিজাত ও সাধারণ দুই শ্রেণীর মানুষ-ই তাকে নিজেদের একজন বলে মনে করে। ত্যাং রাজপরিবার তাকে নিজেদের পূর্বপুরুষ বলে মনে করত এবং তাকে "Táishāng xuānyuán huángdì" বা "সর্বপ্রথম ও সর্বোচ্চ রহস্যময় সম্রাট" উপাধীতে ভূষিত করে। ইতিহাসের বিভিন্ন পর্যায়ে লাউযির মতাদর্শ কর্তৃত্ববাদ-বিরোধী আন্দোলনে অনুপ্রেরণা যুগিয়েছে।
কেন্দ্রীয় মুসলিম সাহিত্য সংসদ
কেন্দ্রীয় মুসলিম সাহিত্য সংসদ (সংক্ষেপে কেমুসাস) সিলেটে অবস্থিত একটি সামাজিক ও সাংস্কৃতিক সংগঠন যা এই উপমহাদেশের অন্যতম প্রাচীন সাহিত্য সংগঠন হিসেবেও পরিচিত। এটা বই, ম্যাগাজিন শিলালিপি ইত্যাদির সব থেকে বড় বেসরকারি সংগ্রহশালা; যার অনেক কিছুই ১৩শ শতাব্দীর।
১৯৩৬ সালের ১৬ সেপ্টেম্বর প্রখ্যাত সাহিত্য গবেষক মুহাম্মদ নুরুল হক "কেন্দ্রীয় মুসলিম সাহিত্য সংসদ" প্রতিষ্ঠা করেন। সৈয়দ মুজতবা আলী, দেওয়ান মোহাম্মদ আজরফ এবং দিলওয়ার খান সহ এই প্রতিষ্ঠানের সাবেক সভাপতিদের মধ্যে সিলেট অঞ্চলের অনেক লেখক, সমালোচক এবং কবি রয়েছেন।
কেন্দ্রীয় মুসলিম সাহিত্য সংসদের লক্ষ্য ও উদ্দেশ্য সম্পর্কে তাদের গঠনতন্ত্রে বলা হয়েছে:
‘মুসলমানদের সমাজে সাহিত্য চর্চার ব্যাপক প্রচলন, বৃহত্তর সিলেটের বাংলা ভাষাভাষী অজ্ঞাতনামা কবি ও সাহিত্যিকগণের রচিত সাহিত্য সংকলন প্রাচীন পুঁথি সংগ্রহ এবং মুসলিম সাহিত্যসেবীবৃন্দের সাহিত্য চর্চার সুযোগ প্রদান’।...
অরুণোদয়ের অগ্নিসাক্ষী
অরুণোদয়ের অগ্নিসাক্ষী এটি ১৯৭২-এর একটি বাংলাদেশী চলচ্চিত্র।বাংলাদেশের স্বাধীনতা যুদ্ধের উপর ভিত্তি করে নির্মিত এই চলচ্চিত্রের পরিচালনা করেছেন বাংলাদেশের বিখ্যাত পরিচালক সুভাষ দত্ত। ছবিটির তিনটি প্রধান চরিত্রে অভিনয় করেছেন ববিতা, উজ্জল ও আনোয়ার হোসেন। স্বাধীনতা যুদ্ধের নির্মিত চলচ্চিত্রগুলোর মধ্যে বিষয়বস্তুগত দিক দিয়ে এ চলচ্চিত্রটিকে একেবারেই অন্যরকম বলে মন্তব্য করেছিলেন বুদ্ধিজীবীরা।
লি ডাক থো
লি ডাক থো (; ; জন্ম: ১৪ অক্টোবর, ১৯১১ - মৃত্যু: ১৩ অক্টোবর, ১৯৯০) হা নাম প্রদেশে জন্মগ্রহণকারী ভিয়েতনামের বিপ্লবী, জেনারেল, কূটনীতিবিদ এবং রাজনৈতিক ব্যক্তিত্ব ছিলেন। ১৯৭৩ সালে মার্কিন যুক্তরাষ্ট্রের প্রতিরক্ষামন্ত্রী, কূটনীতিবিদ এবং ব্যবসায়ী হেনরি কিসিঞ্জারের সাথে যৌথভাবে নোবেল শান্তি পুরস্কার লাভ করেন। কিন্তু পরবর্তীতে তিনি ঐ পুরস্কার গ্রহণে অস্বীকৃতি জানিয়েছিলেন।
১৯৩০ সালে ডাক থো ইন্দোচীন কমিউনিস্ট পার্টি গঠনে সহায়তা করেন। ফরাসী ঔপনিবেশিক কর্তৃপক্ষ তাঁকে ১৯৩০ থেকে ১৯৩৬ সাল পর্যন্ত কারাগারে নিক্ষেপ করে। এরপর তাঁকে পুণরায় কারাগারে প্রেরণ করা হয় ১৯১৯ থেকে ১৯৪৪ সাল পর্যন্ত। ১৯৪৫ সালে তিনি কারাগার থেকে মুক্তিলাভ করেন। ১৯ মে, ১৯৪১ সালে গঠিত ভিয়েতনামের স্বাধীনতা আন্দোলনের নেতৃত্ব প্রদানকারী ভিয়েত মিনহের নেতৃত্ব দেন। এ আন্দোলন ছিল ফরাসী ঔপনিবেশিক শাসনের বিরুদ্ধে যা ১৯৫৪ সালে জেনেভায় চুক্তি স্বাক্ষর পর্যন্ত স্থায়ী ছিল।
১৯৪৮ সালে তিনি দক্ষিণ ভিয়েতনামে কোচিনচিনা কমিটি পার্টির উপ-সচিব ছিলেন। তারপর তিনি ১৯৫৫ সালে ভিয়েতনাম ওয়ার্কার্স পার্টির লাও ডং পলিটব্যুরো শাখায় যোগদান করেন যা বর্তমানে ভিয়েতনামের কমিউনিস্ট পার্টি নামে পরিচিত। ১৯৫৬ সালে দক্ষিণ ভিয়েতনাম সরকারের বিরুদ্ধে ভিয়েত কং রাজনৈতিক সংগঠন আন্দোলনে লিপ্ত হয়। ১৯৬৩ সালে থো পার্টির অন্তর্ভুক্ত ৯নং আলোচ্যসূচী বাতিল করে তাতে সম্মতি দেন।
১৯৬০-এর দশকের শুরুতে ভিয়েতনাম যুদ্ধে মার্কিন যুক্তরাষ্ট্র সরাসরি জড়িয়ে পড়ে। প্যারিসে শান্তি চুক্তির লক্ষ্যে ১৯৬৯ থেকে ১৯৭৩ সালের মধ্যে প্রকাশ্যে কিংবা গোপনে বেশ কিছু বৈঠক অনুষ্ঠিত হয়। ভিয়েতনামের পক্ষ থেকে জুয়ান থুই, থো এবং মার্কিন যুক্তরাষ্ট্রের প্রতিরক্ষামন্ত্রী হেনরি কিসিঞ্জার ফেব্রুয়ারি, ১৯৭০ থেকে শান্তি চুক্তির ব্যাপারে গোপনে আলাপ-আলোচনা চালাচ্ছিলেন। ২৩ জানুয়ারি, ১৯৭৩ সালে প্যারিসে শান্তি চুক্তি স্বাক্ষরিত হয়। চুক্তিতে - ৮০দিনের মধ্যে যুদ্ধবন্দীদের মুক্তি দেয়া; যুদ্ধবিরতি; দক্ষিণ ভিয়েতনামে সাধারণ নির্বাচন; দক্ষিণ ভিয়েতনামে মার্কিন সহায়তা অব্যাহত রাখা এবং উত্তর ভিয়েতনামের সেনাদের দক্ষিণ ভিয়েতনামে অবস্থান অন্তর্ভুক্ত ছিল।
২৩ জানুয়ারি শান্তি চুক্তি স্বাক্ষরিত হলেও সময়ের প্রয়োজনে আলাপ-আলোচনা অব্যাহত থাকে। কিছু অঞ্চলে তখনও যুদ্ধ চলছিল। ২৯ মার্চের মধ্যে মার্কিন যুক্তরাষ্ট্রের সেনা প্রত্যাহার করে। উত্তর ভিয়েতনামে বোমাবর্ষণ হতে থাকে। উভয় পক্ষই যুদ্ধবিরতি লঙ্ঘন করে। মে ও জুন, ১৯৭৩ সালে কিসিঞ্জার এবং থো শান্তি চুক্তির উত্তরণে প্রচেষ্টা চালাতে থাকেন। ১৩ জুন, ১৯৭৩ সালে মার্কিন যুক্তরাষ্ট্র এবং উত্তর ভিয়েতনাম যৌথভাবে প্যারিস চুক্তির পূর্ণাঙ্গ বাস্তবায়নের লক্ষ্যে স্বাক্ষর করে।
থো এবং হেনরি কিসিঞ্জার প্যারিস শান্তি চুক্তি আলোচনার তাদের অবদানের জন্যে যৌথভাবে ১৯৭৩ সালের নোবেল শান্তি পুরস্কারের জন্যে নির্বাচিত হন। কিন্তু, তখনো শান্তি চুক্তি সম্পন্ন হয়নি দাবী করে থো এ পুরস্কার গ্রহণে অসম্মতি জানান। যুদ্ধবিরতি বেশীদিন স্থায়ী ছিল না। ১৯৭৫ সালে উত্তর ভিয়েতনাম সাইগন এবং দক্ষিণ ভিয়েতনাম দখল করলে ভিয়েতনাম যুদ্ধের ইতি ঘটে।
খালেদ মিশাল
খালেদ মিশাল একজন শীর্ষস্তানীয় হামাস নেতা যিনি ১৯৯৬ সাল থেকে হামাসের নেতৃত্ব দিয়ে আসছেন। ১৯৬৭ সালের ৬ দিনের যুদ্ধের সময় থেকে তিনি নির্বাসনে রয়েছেন। তিনি আন্দোলনকে শক্তিশালী বাহিনীতে পরিণত করতে সহায়তা করেন। ইসরাইল, যুক্তরাষ্ট্র ও ইউরোপীয় ইউনিয়ন এই গ্রুপকে সন্ত্রাসী সংগঠন হিসেবে আখ্যায়িত করে। ১৯৯৭ সালে জর্দানে এক ইসরাইলী হত্যা প্রচেষ্টা থেকে এই হামাস নেতা বেঁচে যান।
খালেদ মিশাল ১৯৬৭ সালে আরব-ইসরাইল যুদ্ধের পর দেশ ছেড়ে জর্ডানে বসবাস করছেন এবং সেখান থেকেই রাজনৈতিক কার্যক্রম শুরু করেন। ২০০৪ সালে ইসরাইলি হামলায় শেখ আহমেদ ইয়াসিন নিহত হওয়ার পর হামাসের দায়িত্ব নেন খালেদ মিশাল।
ওয়ার্ড প্রসেসর
ওয়ার্ড প্রসেসর (Word processor) একটি কম্পিউটার আপ্লিকেশন যেটা ব্যবহৃত হয় সম্পাদনা (ডকুমেন্ট প্রস্তুত, সম্পদনা, ডকুমেন্টের গঠন নির্ধারণ, ডকুমেন্ট সংরক্ষণ, মুদ্রণ) করার কাজে।
বহুল ব্যবহৃত একটি ওয়ার্ড প্রসেসর সফটওয়্যার হল মাইক্রোসফট ওয়ার্ড।
লেখার মাঝখানে নতুন কোনো লেখা সনি্নবেশিত করা যায় এবং অপ্রয়োজনীয় কোনো লেখা মুছে দেওয়া যায়।কোনো শব্দ বদলিয়ে স্বয়ংক্রিয়ভাবে অন্য কোনো শব্দ বসানো যায়।বানান ভুল ও ব্যাপকরণগত ভুল নির্ণয় ও সংশোধন করা যায়।লেখার যেকোনো অংশ অন্য যেকোনো অংশে কপি বা স্থানান্তর করা যায়।এক ফাইলের লেখা অন্য ফাইলে সংযোজন করা যায়।একই ধরনের কাজ বার বার করার প্রয়োজন হলে কাজকে একটিমাত্র কমান্ড হিসেবে সংরক্ষণ করা যায় এবং ব্যবহার করা যায়।প্রস্তুতকৃত লিপিকে ভবিষ্যতে ব্যবহারের জন্য কোনো নামে সংরক্ষণ করা যায়।একই ফাইলের মূল লেখার সাথে অন্য ফাইলে সংরক্ষিত ঠিকানা এবং অন্যান্য তথ্য সংযুক্ত করে ফর্মলেটার তৈরি করা যায়।বিভিন্নভাবে সজ্জিত করে কাগজে স্থায়িভাবে মুদ্রণ করা যায়।
মাক্স ভেবার
ম্যাক্সিমিলিয়ান কার্ল এমিল মাক্স ভেবার (ভুলক্রমে সচরাচর উচ্চারিত ম্যাক্স ওয়েবার) (২১ এপ্রিল ১৮৬৪ - ১৪ জুন ১৯২০) ঊনবিংশ শতাব্দীর দ্বিতীয়ার্ধের একজন বিশিষ্ট জার্মান সমাজবিজ্ঞানী, দার্শনিক ও রাষ্ট্রবিজ্ঞানী। তিনি সামাজিক তত্ত্ব, সামাজিক গবেষণা ও সর্বোপরি সমাজতত্ত্ব বিষয়টিকে ব্যাপকভাবে প্রভাবিত করেছেন। আধুনিক সমাজবিজ্ঞানের স্থপতি হিসেবে এমিল ডুর্খাইম ও কার্ল মার্ক্সের সাথে সাথে তার নামও গুরুত্বের সঙ্গে উচ্চারিত হয়। ব্যুরোক্রসি ধারণাটি প্রথম তিনিই সংজ্ঞায়িত করেন।
তার রচনাবলীর লিঙ্ক:
তার কাজের বিশ্লেষণ:
অন্যান্য বিশ্বকোষীয় নিবন্ধ: